Betulkan Akidah Untuk Bebaskan Masjid Al-Aqsa!

Isra Mikraj disambut umat Islam dengan bermacam-macam cara. Ada yang buat perarakan siap berpedang dan ada yang memeriahkan ceramah perdana. Ia termasuk sebagian mukjizat Rasulullah yang wajib dipercayai serta tersebut dalam Al-Quran.Isra Mikraj sangat monumental dengan ayat suci yang mengabadikan peristiwa tersebut:بسُبْحَٰنَ ٱلَّذِىٓ أَسْرَىٰ بِعَبْدِهِۦ لَيْلًۭا مِّنَ ٱلْمَسْجِدِ ٱلْحَرَامِ إِلَى ٱلْمَسْجِدِ ٱلْأَقْصَا ٱلَّذِى بَٰرَكْنَا حَوْلَهُۥ لِنُرِيَهُۥ مِنْ ءَايَٰتِنَآ ۚ إِنَّهُۥ هُوَ ٱلسَّمِيعُ ٱلْبَصِيرُMaha Suci Allah yang telah menjalankan hambaNya (Muhammad) pada malam hari dari Masjid Al-Haraam (di Makkah) ke Masjid Al-Aqsa (di Palestin), yang Kami berkati sekelilingnya, untuk memperlihatkan kepadanya tanda-tanda (kekuasaan dan kebesaran) Kami. Sesungguhnya Allah jualah yang Maha Mendengar, lagi Maha Mengetahui. (Surah Al-Isra’ ayat 1)Sebenarnya, kalimat “Maha Suci Allah” dan “Masjid Al-Aqsa” cukup signifikan bagi ulama’ Tafsir. Lebih-lebih bila terdapat dalam satu ayat yang sama. Mengucapkan “subhanallah” tidak sebatas zikir sahaja, bahkan makna yang lebih jitu ialah ketulenan tauhid. Apatah lagi pembuktian daripada garis sejarah menunjukkan, Masjid Al-Aqsa tak pernah merdeka daripada cengkaman Kaum Yahudi atau Tentera Salib kecuali dibebaskan oleh Kerajaan yang berakidah Ahlul Sunnah wal Jamaah. Ya, yang saya maksudkan ialah Saidina Umar Al-Khattab dan Salahuddin Al-Ayubi yang tidak lari daripada aliran Asyairah wal Maturidiah.Kerajaan berakidah Wahabi, Syiah, Muktazilah atau Khawarij juga tak pernah membebaskan Baitulmaqdis. Apatah lagi Ayah Pin atau Ismail Kassim. Bahkan salah sebuah akidah sesat pernah mengkhianati Umat Islam. Misalnya tindakan Arab Saudi yang menjunjung Wahabi, telah menikam dari belakang Khilafah Turki Uthmaniah yang mempertahankan Palestin bermati-matian.Akidah Ahlul Sunnah wal Jamaah telah wujud seawal Rasulullah menyampaikan wahyu kepada ummah. Sahabat Nabi, Ibnu Abbas menafsirkan sepotong ayat Al-Quran: يَوْمَ تَبْيَضُّ وُجُوهٌۭ وَتَسْوَدُّ وُجُوهٌۭ ۚ فَأَمَّا ٱلَّذِينَ ٱسْوَدَّتْ وُجُوهُهُمْ أَكَفَرْتُم بَعْدَ إِيمَٰنِكُمْ فَذُوقُوا۟ ٱلْعَذَابَ بِمَا كُنتُمْ تَكْفُرُونَ(Ingatlah akan) hari (kiamat yang padanya) ada muka (orang-orang) menjadi putih berseri, dan ada muka (orang-orang) menjadi hitam legam. Adapun orang-orang yang telah hitam legam mukanya, (mereka akan ditanya secara menempelak): “Patutkah kamu kufur ingkar sesudah kamu beriman? Oleh itu rasalah azab seksa neraka disebabkan kekufuran kamu itu”.Ibnu Abbas mentakwil, “muka (orang-orang) menjadi putih berseri” sebagai golongan Ahlul Sunnah wal Jamaah. Imam Zahabi pula merujuk Ahlul Sunnah wal Jamaah sebagai aliran Asyairah wal Maturidiah.

Masjid Al-Aqsa dibebaskan oleh Khulafa’ Rashidun, Saidina Umar Al-Khattab pada 638 M. Khilafah Ayyubiah, Sultan Salahuddin Al-Ayubi membebaskannya sekali lagi pada 1171 M setelah ditawan musuh dalam Perang Salib. Jikalau kita amati ijtihad dan tindakan dua pemimpin agung ini, pasti mencerminkan feqh, akidah dan tasawuf Ahlul Sunnah wal Jamaah. Ahlul Sunnah wal Jamaah alirah Asyairah wal Maturidiah, tidak mudah menyesat-nyesatkan semua perkara yang baharu. Sebagai contoh, kebanyakan ulama’ Asyairah bartaklid kepada mazhab Syafie atau Maliki. Dalam kaedah fiqh Imam Muhammad bin Idris al-Syafie, dia membahagikan makna bidaah kepada dua: Bidaah hasanah dan Bidaah dholalah. Bidaah hasanah sebenarnya sunnah yang baik untuk dipelopori manakala perkataan bidaah di situ hanya pada lafaz sahaja. Ia seerti dengan hadis Nabi: “Barang siapa melakukan Sunnah yang baik dalam Islam, maka selain memperoleh pahala bagi dirinya, juga mendapat tambahan pahala dari orang yang mengamalkan sesudahnya, dengan tanpa mengurangi sedikitpun pahala mereka.” (HR Muslim). Bidaah dholalah pula adalah perkara baru yang menyesatkan sebagaimana sabda Rasulullah dalam hadis: “Setiap yang baharu adalah bidaah dan setiap bidaah itu sesat dan setiap yang sesat itu ke neraka” (HR Abu Daud). Lafaz “setiap” di situ tidaklah bermaksud semua, tetapi “kebanyakan”. Gaya bahasa sebegini turut terdapat dalam Al-Quran.Saidina Umar Al-Khattab adalah di antara orang yang memujuk Saidina Abu Bakar Al-Siddiq agar membukukan Al-Quran. Menariknya, dialog mereka berdua boleh dijadikan iktibar. Abu Bakar siap tanya, “Macam mana aku nak buat sesuatu yang Rasulullah tak pernah buat?” Umar lantas berhujah agar Kitab Suci tersebut tidak lenyap bersama syuhada’ huffaz. Setelah diyakinkan, bermulalah projek penyusunan mushaf Al-Quran sehinggalah sampai ke tangan kita. Kalaulah sahabat anggap semua yang Nabi tak buat itu sesat, mungkin kita pun tak dapat pegang mushaf sekarang.

Umar Al-Khattab juga pernah memuji sebuah bidaah. Zaman Rasulullah, solat taraweh didirikan sendiri-sendiri. Sehinggalah tiba zaman Umar, dia mengumpulkan orang Islam di Masjid untuk Solat Taraweh berjemaah dengan diimamkan oleh Ubai bin Ka‘ab. Apabila melihat Solat Taraweh berjemaah yang tak pernah dilakukan Nabi namun dilaksanakan di zamannya ini, Umar gembira: “Sebaik-baik bid‘ah adalah perkara ini, sedangkan yang mereka tidur (solat pada akhir malam) lebih dari apa yang mereka bangun (awal malam).”Sultan Salahuddin Al-Ayubi pula berjasa dalam mengukuhkan akidah Asyairah dalam kerajaannya. Sebelum ini, Khilafah Fatimiah mendominasi Afrika Utara, Mesir dan Syam dengan berakidah Syiah Ismailiah. Dia membersihkan Universiti Al-Azhar Syarif daripada pengaruh selain Ahlul Sunnah wal Jamaah. Tidak seperti di Malaysia yang membiarkan penganut akidah sesat menjadi pensyarah, Salahuddin Al-Ayubi menyaring tenaga pengajar dan penuntut ilmu agar berakidah Asyaari. Dia mewajibkan anak-anak yang menjadi pelapis bangsa, agar mengaji risalah Hadaiq al-Fusul wa Jawahir al-Usul yang berisi prinsip akidah Asyairah. Risalah ini begitu popular di zamannya sampai dipanggil “Akidah Salahiyyah” iaitu Akidah Salahuddin Al-Ayyubi. Bahkan ia turut disebarkan dari menara masjid-masjid menjelang waktu subuh. Imam Quthbuddin Mas`ud al-Naisaburi menyusun kitab akidah untuk Salahuddin Al-Ayubi. Imam Fakhruddin al-Razi pula menyusun Asas al-Taqdis untuk adinda Sultan tersebut.Ummah tidak akan menang, kecuali dengan iktikad Ahlul Sunnah wal Jamaah aliran Asyairah wal Maturidiah. Saladin yang berakidah Asyairah membuka Palestin manakala Mehmet Al-Fateh yang berakidah Maturidiah membuka Constantinople. Jika kita benar-benar menghayati pesanan pertama daripada Surah Al-Isra’, insyaallah kesatuan Umat Islam daripada Sawadul A’zam yang dijanjikan Nabi, akan terpenuhi lantas membebaskan Masjid Al-Aqsa tidak lama lagi!


Haiwan-Haiwan Yang Digunakan Sebagai Senjata Biologi

Sekitar tahun 1914, terdapat bukti tentera Jerman menggunakan antraks sebagai senj4ta biologi semasa per4ng dunia pertama. Era per4ng dunia kedua juga menyaksikan US dan Jepun menggunakan bakteria Francisella tularensis sebagai senj4ta biologi.

Pada tahun 2001, Antraks pernah disebarkan melalui sampul surat ke dua buah pejabat Senator Amerika Syarikat. 22 orang yang mengendalikan surat itu dijangk1ti Antraks dan 5 darinya meninggal dunia.

Haiwan juga pernah digunakan untuk membawa surat untuk tujuan komunikasi, atau untuk tujuan lebih teruk untuk membawa bom. Keldai, burung merpati malah ikan lumba-lumba pernah digunakan untuk tujuan ini.

Tapi binatang yang atas ni semua besaq-besaq. Mana nak lepas masuk dalam sampul surat. Kalau pos harimau sekoq mestilah berteraboq lari orang dekat pejabat pos tu.

Namun, bagaimana sekiranya ada haiwan yang sangat berb4haya dan boleh dimuatkan ke dalam bungkusan.

Sejenis reptilia yang hidup di kawasan barat daya Amerika Syarikat dan utara Mexico. Panjang haiwan ini sekitar 20 inci (50cm).

Rahang kuat yang dimiliki haiwan ini membolehkan ia menyuntik racvn ven0m ke dalam tubuh m4ngsa. Kem4tian disebabkan haiwan ini sangat jarang berlaku namun g1gitannya sangat menyakitkan.

Gejala gigitan termasuk rasa s4kit yang luar biasa, edema, dan kelemahan yang berkaitan dengan penurunan tekanan d4rah yang pantas.

Jangan salah faham, nama haiwan ini diambil daripada nama sungai iaitu Gila River, Arizona.

Lalat penghisap d4rah dari Afrika ini hanya bersaiz satu inci. Sambil dia menghisap d4rah, haiwan ini juga menyebarkan satu jenis parasit iaitu Trypanosoma brucei.

Ianya menyebabkan penyak1t iaitu trypanosomiasis (penyak1t tidur Afrika). Kemungkinan untuk penyakit ini menyebabkan kem4tian ialah hampir 100% sekiranya dibiarkan tanpa rawatan.

Penyak1t ini juga boleh tersebar melalui ibu kepada anak dalam kandungan, pemindahan d4rah dan juga hubungan seksual. Kalau sekalipun orang yang dijangk1ti sembuh dari penyakit ini, dia ber1siko untuk menjadi pembawa parasit seterusnya menyebarkan jangk1tan kepada orang lain.

Pelbagai aneka warna boleh dijumpai. Haiwan ini hanya bersaiz sekitar satu-dua inci.

Awas, jangan terperdaya dengan warna ceria yang ada pada kulit haiwan ini.  Racvn pada kulit haiwan ini sangat berb4haya.

Satu puak asli di kawasan Amerika Selatan menggunakan racvn yang ada pada kulit ular ini untuk pan4h dan lemblng sebagai senj4ta. Racvn pada haiwan ini cukup untuk membvnuh 10 orang dewasa.

Nyamuk diketahui boleh menyebarkan pelbagai jenis penyak1t berjangkit seperti Malaria, Denggi, Demam Kuning, Zika dan vlrus West Nile. Saban tahun, ada sahaja kem4tian berpunca daripada penyak1t sebaran nyamuk.

Terdapat pelbagai spesis ular yang memiliki saiz kecil namun berb1sa. Sebagai contoh, ular karang biru hanya sekitar 30cm panjang sahaja namun boleh menyebabkan kem4tian dalam tempoh 1-3 jam.

Selain itu, spesis ular kapak juga mempunyai kemampuan untuk membvnuh. Terdapat lebih 200 spesis ular kapak di dalam dunia ini.

Banyak lagi jenis haiwan yang boleh dimuatkan ke dalam sebuah kotak. Ianya boleh dijadikan senj4ta untuk memporak-perandakan musvh. Dalam senarai saya juga terdapat haiwan laut seperti obor-obor, stonefish dan cone shell. Semua haiwan ini mempunyai bisa dan racvn tersendiri.

Namun jangan risau, tak mudah untuk kita hantar binatang sebegini melalui sistem pos. Kehadiran haiwan ini dalam bungkusan boleh dikesan melalui pengesan haba. Selain itu, bungkusan juga memerlukan lubang udara untuk membolehkan haiwan ini bernafas di dalam kotak.

Banyak kes cubaan menghantar haiwan peliharaan melalui sistem pos gagal kerana haiwan di dalam parcel bergerak-gerak. Namun dari sudut senj4ta biologi, ancaman sebegini harus diambil perhatian.


Maulidul Rasul Dalam Pelbagai Bahasa

Maulidur Rasul adalah hari memperingati keputeraan Nabi Muhammad sallallahu alayhi wa salaam (SAW). Nabi Muhammad SAW adalah putera tunggal kepada Abdullah Bin Abdul Mutallib (546-571) dan Aminah Binti Wahab (557-578).

Baginda telah diputerakan pada tarikh 22hb April 571 di Mekah. Baginda wafat pada tarikh 8hb Jun 632 di Madinah. Baginda dimakamkan di Masjid Nabawi, Madinah. Untuk pengetahuan, baginda hidup di dunia selama 61 tahun 01 bulan 17 hari.

Tanpa mengira mazhab dan aliran dalam agama Islam, Maulidur Rasul disambut oleh banyak negara di seluruh dunia khususnya negara Islam. Negara seperti Malaysia, Brunei dan sebagainya juga telah menjadikan hari tersebut sebagai cuti umum.

Sebenarnya, banyak istilah berbeza yang merujuk kepada sambutan tersebut. Persoalannya, apakah nama tersebut? Adalah diharapkan artikel ini dapat menjawab sedikit persoalan kita.

MAULIDUR RASUL

Antara istilah yang merujuk kepada Hari Keputeraan Nabi Muhammad SAW adalah “Maulidur Rasul”. Malaysia adalah antara negara di dunia yang menggunakan istilah tersebut.

Perkataan “maulidur” berasal daripada akar “w-l-d”. Perkataan “maulidur” membawa maksud “Hari Lahir”. Akar “w-l-d” membawa konsep yang berkaitan dengan perbuatan beranak.

Perkataan “rasul” berasal daripada akar “r-s-l”. Perkataan “rasul” memnawa maksud “utusan”. Akar “r-s-l” pula membawa konsep yang berkaitan dengan perbuatan menghantar.

MAULID AN-NABAWI

Antara istilah yang merujuk kepada Hari Keputeraan Nabi Muhammad SAW adalah “Maulid An-Nabawi”. Maghribi adalah antara negara di dunia yang menggunakan istilah tersebut.
Perkataan “Maulid” berasal daripada akar “w-l-d”. Perkataan “Maulid” membawa maksud “Hari Lahir”. Akar “w-l-d” membawa konsep yang berkaitan dengan perbutan beranak.
Perkataan “Nabawi” berasal daripada akar “n-b-w”. Perkataan “Nabawi” membawa maksud “Nabi”. Akar “n-b-w” berasal daripada Bahasa Aramaik iaitu n’ḇiyyā (נביא) yang membawa maksud yang sama.

EID-E-MILAD UN-NABI

Antara istilah yang merujuk kepada Hari Keputeraan Nabi Muhammad SAW adalah “Eid-E-Milad Un-Nabi”. India adalah antara negara di dunia yang menggunakan istilah tersebut.
Perkataan “Eid” berasal daripada Bahasa Arab, “id (عيد)”. Perkataan “id” berasal daripada Bahasa Suryani, “ʿīḏā”. Perkataan dalam Bahasa Suryani membawa maksud “pesta”.
Perkataan “Milad” berasal daripada Bahasa Arab, “milad (ميلاد)”. Perkataan “milad” berasal daripada akar “w-l-d”. Akar “w-l-d” membawa konsep yang berkaitan dengan perbutan beranak.

Perkataan “Nabi” berasal daripada akar “n-b-w”. Perkataan “Nabi” membawa maksud “Nabi”. Akar “n-b-w” berasal daripada Bahasa Aramaik iaitu n’ḇiyyā (נביא) yang membawa maksud yang sama.

PERANANGAN KIJENG

Dalam Beka Melayu, perayaan tersebut dikenali selaku “Peranangan Kijeng”. Beka Melayu itu Lidah Melayu sekiranya tidak dipengaruhi butir-butir luar. Butir-butir luar digantikan sepenuhnya dengan lidah sanaknya seperti Terengganu, Minangkabau, Iban dan selainnya.

Pertuturan “Peranangan Kijeng” berakar dari tutur dasar “anang”, “kiai” dan “ajengan”. Pertuturan “ranang” dan “ajengan” masing-masing memberi isi “anak” dan “orang terkenal”. Pertuturan “Kiai” memberi isi “orang yang tahu tentang anutan”.

Sebenarnya terdapat pilihan lain iaitu “Peranakan Utusan”. Pertuturan “peranakan” memberi isi “urusan yang berkaitan dengan baka yang diturunkan oleh emak dan abah”. Pertuturan “utusan” memberi isi “orang suruhan”.

MEVLUD KANDILI

Antara istilah yang merujuk kepada Hari Keputeraan Nabi Muhammad SAW adalah “Mevlud Kandili”. Turki adalah antara negara di dunia yang menggunakan istilah tersebut.
Perkataan “mevlud” berasal daripada Bahasa Arab, “maulid (مولد)”. Perkataan “Maulid” berasal daripada akar “w-l-d”. Akar “w-l-d” membawa konsep yang berkaitan dengan perbutan beranak.

Perkataan “Kandili” bermaksud “lilin” dalam Bahasa Turki. Perkataan tersebut berasal daripada Bahasa Latin, “CANDELA”. Perkataan Latin tersebut membawa maksud yang sama iaitu “lilin”.

NEGARA-NEGARA AFRIKA

Nama yang merujuk kepada Hari Keputeraan Nabi Muhammad SAW boleh dikatakan berbeza di setiap negara di benua tersebut. Sambutan tersebut masing-masing dikenali sebagai “hevliye”, “donba” dan “Gani-gani-rite de passages” di Sudan, Mali dan Nigeria.
Togo mengenal hari tersebut sebagai “fête des couteaux”. Nama tersebut secara harfiahnya membawa maksud “Pesta Pisau”. Perkataan “fête” dan “couteaux” masing-masing berasal daripada Bahasa Latin, “FESTA” dan “CVLTELLVS”.

AKHIR KATA

Kesimpulannya, itu adalah antara nama sambutan Hari Keputeraan Nabi Muhammad SAW yang terdapat di seluruh dunia. Banyak negara yang mempunyai sebutan yang berbeza.
Apakah yang kami terlupa tentang nama-nama tersebut? Harap berikan ulasan anda di dalam ruang ulasan di bawah. Semoga bermanfaat.

Tamat.

RUJUKAN

Tahukah anda? Apakah itu Maulidur Rasul? Dicapai pada 28hb Oktober 2020 dari https://m.facebook.com/blackoutjusticatimur/posts/813768231995510

Jabatan Kemajuan Islam Malaysia. Dicapai pada 28hb Oktober 2020 dari http://www.islam.gov.my/component/finder/search…

Eid Al-Mawlid An-Nabawi: Religious Festival In Marrakech. Dicapai pada 28hb Oktober dari https://www.google.com/…/eid-al-mawlid-an-nabawi…/

The Indian Express. Dicapai pada 28hb Oktober 2020 dari https://www.google.com/…/eid-e-milad-un-nabi-2020…/lite/

Mübarek Mevlid Kandili önemi ve kandil günü yapılması gerekenler! Mevlid Kandili nedir, önemi ve anlamı nelerdir? Dicapai pada 28hb Oktober 2020 dari https://www.google.com/…/mevlid-kandilinin-onemi…/amp

Mawlid in Africa. Dicapai pada 28hb Oktober 2020 dari https://www.lastprophet.info/mawlid-in-africa


Obses Seorang Reverse Flash

Reverse Flash atau alter egonya Eobard Thawne menghidap penyakit obses. Kenapa begitu? Dia mengagungkan The Flash sebagai wira keadilan bagi dirinya. Eobard Thawne juga telah menduplikasikan insiden yang memberi The Flash kuasa yang digelar Speed Force. Malah, dia juga memakai sut yang sama seperti The Flash.

Sehingga kini, punca kepada penyakit obses tidak dapat diketahui. Dari sudut psikologi, obses merujuk kepada pemikiran atau dorongan yang membuatkan seseorang itu menumpukan perhatian terhadap sesuatu secara berlebihan.

Secara tidak langsung, penyakit obses juga meletakkan seseorang itu harapan yang tinggi. Jika apa yang diharapkan tidak tercapai, maka seseorang itu akan kecewa dan melakukan tindakan di luar kotak pemikiran dan juga perasaan membalas dendam yang mendalam. Misalnya, membunuh, ataupun menyeksa diri sendiri. Boleh jadi juga dia sanggup menyakitkan orang lain semata-mata untuk membalas dendam.

Obses terhadap sesuatu perkara juga membuatkan seseorang itu mencari perkara yang diingininya dengan lebih mendalam. Bahkan jika lebih teruk lagi, seseorang itu tidak boleh membezakan perkara yang baik ataupun buruk jika obses ini tidak dikawal.

Dalam kes Eobard Thawne, dia mengalami kekecewaan yang melampau akibat The Flash yang diagungkannya itu tidak memilih dirinya sebagai protege. The Flash memilih Kid Flash sebagai protegenya. Akibat cemburu dan tidak dapat mengawal emosi, Eobard Thawne merasakan dirinya dikhianati oleh The Flash.

Ini kerana cara yang digunakan oleh Eobard Thawne untuk menjadi seorang superhero adalah salah. Eobard Thawne mencipta masalah dan dia menjadi penyelesai kepada masalah tersebut. Seolah-olah dialah superhero kepada masyarakat abad ke-25. The Flash tidak setuju dengan cara Eobard Thawne.

Setelah mengalami kekecewaan yang melampau, Eobard Thawne berdendam dengan The Flash, mentor yang disanjungnya itu. Dia membunuh ibu kepada mentornya itu agar The Flash dapat merasa kesakitan yang sama sepertinya.

Sut yang dipilih oleh Eobard Thawne sebenarnya berwarna merah. Tapi, akhirnya dia memilih warna kuning kerana kesemua ‘sidekick’ The Flash memakai sut berwarna kuning. Apabila Eobard Thawne memilih untuk menyakiti The Flash seumur hidupnya, simbol petir di dadanya bertentang dengan The Flash sebagai tanda dia protes terhadap mentornya itu.

Akhirnya, alter ego Eobard Thawne digelar sebagai Reverse Flash kerana semua pendiriannya adalah bertentangan (reverse) dengan apa yang The Flash tegakkan selaku sebagai seorang superhero.

Sejarah Eobard Thawne berbeza dengan siri komik DC yang lain. Ini kerana di dalam DC Comics terdapat pelbagai versi sejarah Eobard Thawne. Namun, faktor yang sama juga dia menjadi seorang supervillain, terlampau obses terhadap The Flash.


Bertani Akibatkan Manusia Pra-Sejarah Pendek?

Dahulu, jika manusia mahu mendapatkan makanan, mereka perlu memburu atau mengutip hasil di hutan atau lautan. Tetapi semua itu berubah apabila manusia belajar bertani belasan ribu tahun yang lalu. Tiada siapa menyangka dengan belajar bertani, ia membuatkan manusia pra-sejarah menjadi pendek!

Ini berdasarkan keputusan DNA dan ukuran 167 rangka manusia pra-sejarah yang ditemui sekitar Eropah dalam satu kajian yang diterbitkan dalam jurnal The Proceedings of the National Academy of Sciences. . Kebanyakan rangka ini bertarikh sebelum, selepas atau sekitar masa aktiviti pertanian muncul di benua berkenaan kira-kira 12,000 tahun lalu.

Pertukaran gaya hidup daripada memburu-mengutip hasil hutan/lautan kepada bertani mengakibatkan ketinggian manusia ketika itu mengalami pengurangan purata 1.5 inci. Ketinggian rendah merupakan petanda masalah kesihatan oleh kajian ini disebabkan mereka tidak mendapat nutrisi mencukupi daripada tanaman makanan yang diusahakan.

Pertanian mula diamalkan di Eropah tetapi ia tidak berjalan serentak seperti disangka ramai orang. Ia dikatakan bermula di Greece 9,000 tahun lalu. Tetapi di kawasan sebelah barat seperti Britain, ia mengambil masa lebih 2,000 tahun lagi sebelum ia dimulakan. Tempat paling lewat menyaksikan pertanian di Eropah pada tempoh itu ialah rantau Scandinavia.

Untuk kajian ini, 167 rangka iaitu 67 rangka wanita dan 100 rangka lelaki dari era Neolitik hingga Zaman Besi diukur. Inidividu dari Zaman Neolitik mempunyai purata 1.5 inci lebih pendek daripada individu-individu sebelumnya dan 0.87 lebih pendek daripada individu-individu selepasnya.

Ketinggian manusia kemudiannya bertambah secara berkala mengikut setiap zaman iaitu Zaman Tembaga (0.77 inci), Gangsa (1.06 inci) dan Zaman Besi (1.29 inci). Keputusan ini turut mengambil kira faktor genetik di mana sesetengah rangka tinggi disebabkan faktor berkenaan dan bukan faktor persekitaran. 80% ketinggian rangka disumbang oleh faktor genetik dengan 20% lagi disumbang oleh faktor persekitaran.

Disebabkan ini hanya membabitkan 167 rangka individu, penulis kajian Profesor Stephanie Marciniak berpandangan untuk kajian seterusnya, ia harus melibatkan set data yang lebih besar. Ini dapat membantu komuniti saintifik mengenalpasti punca manusia menjadi pendek dan ramalan ketinggian mereka semasa beralih daripada memburu-mengutip hasil kepada bertani.

RUJUKAN

Chadwick, J. (2022, 8 April). Farming made our ancestors SHORTER! Switch from hunter-gatherer lifestyles to crops 12,000 years ago took an average 1.5 inches off their height, study finds. Daily Mail.

Sumber gambar: Heritage of Japan


Burung Ini Pandai Buat Bunyi Bayi Menangis

Pernah tak ketika keseorangan di rumah pada malam hari, anda terdengar sayup-sayup bunyi bayi menangis? Pasti anda beranggapan itu adalah gangguan makhluk halus kerana di sekitar kawasan rumah tiada jiran yang ada bayi. Apabila sudah terdengar, anda pun terus masuk tidur dan berharap agar suara itu hilang dengan sendirinya.

Betul ke apa yang anda dengar itu bunyi suara menangis hasil permainan makhluk halus?

Sebenarnya bunyi itu berasal daripada burung lyrebird. Burung berhabitat di Australia ini sangat dikenali sebagai haiwan yang mampu meniru hampir kesemua bunyi disekelilingnya. Bermakna jika lyrebird menghasilkan bunyi bayi menangis di atas atap bumbung rumah anda, burung itu telah meniru suara yang berdekatan.

Persoalannya macam mana burung lyrebird boleh tiru suara bayi menangis?

Ceritanya begini, burung lyrebird secara turun temurun akan mempelajari cara meniru bunyian lain daripada yang lebih tua. Melalui pembelajaran tersebut, burung lyrebird dapat memantapkan lagi latihan meniru pelbagai jenis bunyian sambil membaiki aspek vokal. Selain itu, lyrebird juga dikurniakan syrinx yang lebih istimewa berbanding burung-burung lain.

Kebiasaannya, terdapat 4 pasang otot di dalam syrinx kebanyakan spesies burung. Tapi bagi lyrebird pula, burung itu hanya memiliki 3 pasang otot sahaja dalam syrinx lantas menjadikannya mampu meniru beribu-ribu bunyian. Malah burung lyrebird ini dikatakan mampu melontarkan dua bunyian berbeza dalam masa yang sama. Mungkin ini juga adalah jawapan mengapa selepas bunyi bayi menangis, anda terdengar suara akak cantik mengilai.

Selain itu, tujuan utama burung lyrebird terutama jantan meniru bunyian di sekeliling adalah untuk menarik perhatian pasangan yang berlainan jantina. Jadi untuk memastikan burung betina tertarik, burung jantan akan bikin satu siulan khas yang dicampur dengan bunyian hujan dan pokok bergoncang. Samalah macam orang sedang baca artikel ini yang gemar buat bunyi tikus ketika awek sedang jalan tapi bezanya anda dianggap pervert.

Bunyian yang dtiru ini juga amat penting bagi lyrebird jantan bagi memastikan tiada burung lain cuba mengacau atau mendekati sarang mereka. Mungkin lyrebird akan tiru suara pemangsa untuk takut-takutkan burung lain.

Bagi burung lyrebird betina pula, mereka meniru bunyian lain adalah untuk melindungi anak-anak daripada menjadi santapan lazat sang pemangsa. Bagi memastikan anak-anak selamat, burung lyrebird betina akan buat bunyian orang bersiul yang dicampur dengan jeritan helang. Jadi pemangsa tidak akan berani dekat kerana terpedaya dengan bunyi itu.

Walau bagaimanapun suatu ketika dahulu, ramai yang meragui kemampuan lyrebird meniru bunyian asing dan mengajarkannya kepada yang lain. Keraguan ini berjaya dipadamkan apabila burung lyrebird miliki seorang lelaki telah dilepaskan kembali ke habitat asal pada era 1930-an. Disebabkan oleh lyrebird sering terdengar bekas pemiliknya memainkan seruling, burung itu telah meniru dan mengalunkannya di hutan.

Secara tidak langsung burung-burung lyrebird yang lain terdengar bunyi itu lantas terus meniru sehingga kekal ke hari ini. Mungkin nampak agak tidak logik tetapi beberapa orang penyelidik telah meneliti sendiri bunyi asli yang dihasilkan oleh lyrebird. Mereka dapati bunyi burung lyrebird berasal daripada alunan lagu Mosquito’s Dance dan The Keel Row yang popular pada era 1930-an. Jadi berkemungkinan besar, benarlah bunyi asli burung lyrebird hari ini terhasil daripada bunyian seruling.

Kesimpulannya, setiap persoalan yang kita rasakan kurang logik itu pasti ada jawapannya. Seperti mana suara bayi menangis dan disusuli akan cantik mengilai, berkemungkinan besar itu adalah bunyi burung lyrebird. Tapi masalahnya burung ini hanya terdapat di Australia saja. Apa-apapun, jangan tegur kalau ada bayi menangis.

RUJUKAN:

Lee, N. (n.d). The lyrebird can perfectly mimic almost any sound including human voices, chainsaws, and car alarms. Ned Hardy. Dipetik daripada https://nedhardy.com/2020/07/09/lyrebird-chainsaw/

The Conversation. (2014, Febuari 3). Lyrebirds mimicking chainsaws: fact or lie? Dipetik daripada https://theconversation.com/lyrebirds-mimicking-chainsaws-fact-or-lie-22529


Kisah Pembµnµhan Keluarga Monarki Russia Oleh Komunis

Empayar Rusia menyertai Pe-rang Dunia Pertama bersama Blok Entente (sekutu). Selama empat tahun, semua peserta bertembung.

Kemasukan Amerika Syarikat mengubahkan segalanya, mengakhiri pεpe-rangan bagi pihak Entente.

Perjanjian Versailles menutup tirai untuk Jerman, kemudian membu-nuh monarki empayar tersebut. Perjanjian Sevres pula membubarkan Empayar Uthmaniyah.

Tetapi Pe-rang Dunia Pertama sebenarnya menjadi pentas di empat zon.

Entente menang di Afrika, Asia Pasifik, Eropah dan Timur Tengah. Zon Eropah pula mempunyai empat medan pεpe-rangan.

Entente menang di Barat, termasuk Itali. Perjanjian Neuilly-sur-Seine menamatkan pεpe-rangan di Balkan dengan kemenangan Entente.

Tetapi Entente sebenarnya tewas di Medan Timur.

Empayar yang mewakili Entente di sini ialah Rusia, yang berada dibawah Maharaja Nicholas II Romanov.

Jika Rusia tidak menyertai Pe-rang Dunia Pertama, mungkin monarkinya boleh membaiki keadaan dan kekal memerintah hingga hari ini. Sistem perikatan Rusia tiada beza dengan Bismarckisme, yang mewajibkan sokongan kεtεηtεraaη jika negara lain dalam perikatan dιsεraηg mµsµh.

Apabila Austria-Hungary mεηcεrσbσh masuk dalam Serbia, memang Rusia tiada pilihan lain. Austria-Hungary pula mempunyai perikatan dengan Jerman, yang juga mengikut metodologi Bismarckisme.

Jadi perisytiharan pe-rang terhadap Austria-Hungary dibalas Wilhelm II. Kσηflιk antara Austria-Hungary dan Serbia telah mengheret kuasa besar, yakni Jerman dan Rusia.

Faktor Kekalahan

Pe-rang Dunia Pertama menjadi pelampung untuk sistem monarki Rusia. Selama ini imej Nicholas II teruk terjejas di seluruh negara.

Tetapi pεpe-rangan ini menghidupkan arus nasionalisme, kerana lebih mudah untuk semua benci mµsµh luar daripada raja sendiri.

Nicholas pula lebih fokus pada pεpe-rangan, sekali gus mengabaikan negaranya.

Di pentas dunia pula, Rusia memerlukan pεpe-rangan ini. Kerana Rusia menanggung malu besar kerana tewas pada tahun 1905 pada Jepun yang dipimpin Maharaja Meiji.

Penglibatan Rusia ialah satu tindakan salah. Angkatan tεηtεranya tidak mempunyai kelengkapan mencukupi.

Rusia memerlukan 100,000 sε-ηjata baharu setiap bulan. Pengeluaran tempatan hanya mampu menyiapkan 42,000 sebulan sahaja (Woods, 2019).

Anggota-anggota Rusia pergi berpe-rang lengkap hanya dengan doa sahaja kadangkala. Tidak cukup, pucuk kepimpinan pula tiada matlamat jelas untuk menewaskan Jerman.

Kedua-dua perkara ini menjadi faktor utama yang menewaskan Rusia.

Situasi Rusia

Pe-rang Dunia Pertama mεηghaηcµrkaη ekonomi Rusia. 15 juta petani telah menjadi anggota pεpe-rangan.

Tanpa orang mencukupi, pengeluaran ladang menurun. Jadi harga makanan melambung tinggi.

Sebutir telur mahal empat kali ganda dalam masa tiga tahun. Infrastruktur tempatan berada dalam ambang kehaηcµraη. Musim memainkan peranan. Rakyat terlalu terdesak dan mula mεmbε-rσntak kerana berasa disisih raja sendiri.

Nicholas mahu melepaskan takhta untuk diwarisi anaknya Aleksei. Tetapi puteranya terlalu muda dan sentiasa tidak sihat.

Realiti ketika itu pula, keluarga diraja Romanov barangkali akan hidup dalam buangan. Jadi Nicholas melepaskan takhta untuk diri sendiri dan anaknya, menamakan adiknya Michael sebagai Maharaja Rusia.

Tetapi Michael enggan menerima takhta sehingga rakyat membuat undi sama ada untuk meneruskan monarki atau mewujudkan republik.

Monarki Rusia berakhir pada 15 Mac 1917, dengan perasaan rakyat bercampuran gembira, bersyukur, takut, marah dan keliru (Tames, 1972).

Lima hari kemudian, Kerajaan Sementara Rusia mengeluarkan perintah berkurung untuk Keluarga Romanov di Istana Alexander.

Bangsawan Yang Direndahkan

Rusia menjadi sebuah republik bermula 14 September 1917. Dua bulan kemudian, arus komunisme menguasai seluruh negara.

Vladimir Lenin menjadi penguasa seluruh Rusia yang berpecah-belah kerana pe-rang saudara.

Kerajaan Lenin mengurangkan manfaat dinikmati keluarga Romanov yang menyimpan harapan bahawa ada pihak akan menyelamatkan mereka.

Tetapi tiada siapa datang membantu mereka. Berpindah-randah ke merata tempat, keluarga Romanov pada 1 Mac 1918 perlu makan mengikut catuan tanpa seorang pembantu.

Anak-anak perempuan Nicholas – Olga, Tatiyana, Mariya dan Anastasiya – siap diganggu secara sεκsµal (Massie, 2013). Keluarga Romanov dibawa kemudian ke Rumah Ipatiev, masih lagi dalam perintah berkurung.

Di sini mereka perlu bekerja dan menyara diri tanpa sebarang faedah yang diperoleh laksana seorang bangsawan. Raja telah menjadi rakyat, dengan puteri-puterinya sekali.

Rumah Ipatiev mempunyai nama lain iaitu “Tujuan Khas”. Tanpa diketahui mereka, Tujuan Khas ini menerima pengesahan daripada Moscow pada 3 Julai 1918, bahawa Keluarga Romanov perlu dibu-nuh.

Pada malam 17 Julai, keluarga Romanov dikejutkan dari tidur untuk dibawa ke tempat selamat kerana Yekaterinburg sedang bergolak. Mereka dibawa ke bilik bawah tanah terlebih dahulu.

Beberapa anggota polis masuk dalam bilik, yang disangka pengawal keselamatan.

Kemudian barulah pegawai komunis Yakov Yurovsky membaca perintah daripada Jawatankuasa Eksekutif Ural: “Nicholas, memandangkan keluarga anda sedang mεηyε-raηg Soviet Rusia, kami membuat keputuan untuk menjatuhkan hµkµman mα-tι pada kalian.”

Hari Pengakhiran

Tiga das tem-bakan pada dada membu-nuh Nicholas. Isterinya mα-tι selepas dιtεm-bak di kepala.

Mariya gagal melarikan diri selepas dιtεm-bak di bahagian paha. Siri tembakan ini berterusan sehingga bilik ini penuh dengan asap. Sementara tunggu asap hilang, mereka terdengar bunyi rengekan dan tangisan daripada anak-anak Nicholas.

Hanya Mariya sahaja yang tεrcε-dεra. Yang lain rupanya tidak terkesan dek peluru walau sedikit, kerana berlian pada baju mereka bertindak sebagai baju kebal yang yang sebilah pιsaµ pun tidak mampu tembus.

Yurovsky menem-bak Aleksei di bahagian kepala. Kemudian giliran Olga juga di kepala, sebelum Yurovsky beralih kepada Tatiyana, Anastasiya dan Mariya.

Katanya Mariya dan Anastasiya dalam ketakutan duduk berjongkok pada dinding menangis dengan tangan pada kepala. Tangisan mereka tidak diendahkan Yurovsky. Tatiyana dιtεm-bak di belakang kepala. Dan Anastasiya mαtι di situ juga.

70 tεm-bakaη membu-nuh Keluarga Romanov dalam masa 20 minit. Siri kεmα-tιαη ini mεlµkakaη hati Raja George V di United Kingdom yang tidak mampu menyelamatkan Keluarga Romanov.

Sesungguhnya George V merupakan sepupu pada Nicholas (dan juga Wilhelm II). Ketiga-tiga maharaja ini berkongsi nenek yang sama, yakni Ratu Victoria.

RUJUKAN:

Massie, R.K. (2013). The Romanovs – Box Set: Peter the Great, Catherine the great, Nicholas and Alexandra – the story of the Romanovs. Head of Zeus.

Tames, R. (1972). Last of the Tsars. Pan Books. Halaman 55.

Woods, A. (2019). The First World (ditapiskan) – A Marxist Analysis of the Great (ditapiskan). Wellred Books: The Russian (ditapiskan).


Potterwatch – Apabila Media Arus Perdana Hilang Kredibiliti

“Buat para pendengar, yang menghubungkan kita di antara Potterwatch, kami tidak tahu bila waktunya kami dapat bersiaran semula, tetapi kami pasti akan kembali. Teruskan melayari saluran kami, kata kunci seterusnya adalah “Mad-Eye”. Salinglah melindungi di antara satu sama lain, dan tetaplah percaya. Selamat Malam.”

– Siaran Potterwatch 1998.

Semasa era Perang Ahli Sihir Ke-2, Lord Voldemort, Death-Eaters dan pengikut-pengikut mereka yang lain telah berjaya menyerap masuk ke dalam Ministry of Magic dan mengawalnya dari dalam. Semua media dunia ahli sihir telah ditapis secara tegas. Media-media arus perdana seperti The Daily Prophet dan Wizarding Wireless Network News, kini berperanan memfitnah Harry Potter sebagai “Undesirable No. 1,” yang membangkitkan prasangka terhadap Muggles, dan menyampaikan propaganda Voldemort.

Tetapi di dalam kekalutan dan kebenaran yang bermaharajalela, satu program rangkaian tanpa wayar ahli sihir dilancarkan oleh sekumpulan pemuda dan berjaya menyiarkan kebenaran tentang usaha heroik Harry dan tentang apa yang sebenarnya berlaku di dunia ahli sihir dan dunia Muggle. Siaran itu adalah Potterwatch.

Potterwatch adalah program radio rahsia yang dihoskan oleh beberapa pelajar Hogwarts School of Witchcraft and Wizardry yang menyertai pemberontakan. Fred Weasley, Remus Lupine dan Kingsley Shacklebolt adalah antara hos yang pernah bersiaran di Potterwatch. Potterwatch telah menjadi satu agen penyampai maklumat yang penting semasa era peperangan ahli sihir memandangkan media arus perdana kini telah menjadi berat sebelah dan tidak telus.

Melayari Siaran

Untuk mengelakkan siaran dikesan oleh Voldemort, Death-Eaters, atau Ministry of Magic, Potterwatch tidak bersiaran pada setiap malam dan disiarkan dari lokasi yang berbeza setiap kali penyiaran. Kata laluan diperlukan untuk melayari setiap siaran.

Hanya dengan mengetuk tongkat dan menyebut kata laluan, ahli sihir boleh mengakses siaran Potterwatch dari mana-mana lokasi di dalam dunia ahli sihir. Kata laluan baru akan diumumkan pada akhir setiap siaran.

Semua kata laluan yang diketahui adalah nama ahli Order of Phoenix. Setiap penyiar menggunakan nama kod semasa di udara untuk melindungi identiti mereka, tetapi mereka yang mengetahui individu secara individu semestinya mengenali siapa yang bercakap.

Setiap nama kod yang diketahui bermula dengan huruf ‘R’, iaitu River (Lee Jordan) Royal (Kingsley Shacklebolt) Romulus (Remus Lupin) dan Rodent (Fred Weasley). Manakala di dalam Harry Potter and the Deathly Hallows: Part 2, apabila Harry tiba di Hogwarts, Nigel telah melaporkan di Potterwatch dengan menyiarkan “Lightning has struck” yang menjelaskan bahawa Harry telah diberi nama kod “Lightning”, yang melambangkan bentuk parut pada dahinya.

Intisari Siaran

“Ini adalah masa-masa yang kejam, sememangnya. Dan bukan hanya Hogwarts yang menderita. Gerakan ahli sihir terbaharu ini juga menjejaskan dunia Muggle.. dengan teruk.”

– Siaran Potterwatch

Kandungan program penyiaran Potterwatch pada Mac, 1998 yang disiarkan sebelum Harry, Ron, dan Hermione ditawan dan ditahan di ruang bawah tanah rumah Malfoy adalah seperti berikut:

Pemangkin Semangat

“Kita terus-menerus mendengar cerita yang benar-benar inspiratif tentang bagaimana para ahli sihir yang mempertaruhkan nyawa mereka sendiri untuk melindungi rakan-rakan dan jiran Muggle, seringkali tanpa pengetahuan Muggles tersebut. Saya menyeru kepada semua pendengar kami untuk menjadikan mereka sebagai contoh, mungkin dengan memberikan sihir perlindungan ke atas mana-mana tempat tinggal Muggle di kawasan anda. Banyak nyawa yang dapat diselamatkan jika langkah-langkah sederhana seperti itu diambil. “

– Royal di dalam siaran Potterwatch.

Potterwatch juga berperanan membekalkan maklumat kepada komuniti ahli sihir tentang peristiwa-peristiwa terbaharu yang tidak dilaporkan oleh media arus perdana dunia sihir, iaitu Wizard Wireless Network dan Daily Prophet kerana keduanya telah jatuh di bawah pengaruh Ministry of Magic yang kini berada di bawah pengaruh Lord Voldemort.

Siaran-siaran di Potterwatch bertindak sebagai pemangkin semangat para pejuang dalam pergerakan anti-Voldemort dengan menyiarkan mesej sokongan kepada Harry Potter juga kepada semua orang yang menentang Death-Eaters – para kultus Lord Voldemort.

Potterwatch telah mencontohi siaran radio ‘underground’ yang telah digunakan secara meluas ketika Perang Dunia ke-2 di dunia Muggle. Siaran-siaran ini telah memberikan inspirasi dan semangat kepada para pejuang yang tidak bersetuju dengan agenda Lord Voldemort yang melakukan penghapusan berdasarkan jalur keturunan darah seseorang.

Propaganda Arus Perdana

“Para pendengar kita akan tahu, kecuali jika mereka sedang berlindung di dasar kolam. Bahawa strategi Anda-Tahu-Siapa yang berada di sebalik tabir adalah mewujudkan keadaan panik yang teruk! Saya ingatkan, jika semua penangkapan yang dikatakan (oleh media) adalah benar, sepatutnya ada sembilan belas Anda-Tahu-Siapa yang sedang berkeliaran!”

– Rapier

Para penyiar Potterwatch juga cuba untuk menghalang suasana panik yang cuba dimainkan oleh kerajaan dengan menyebarkan kebenaran dan menjelaskan setiap khabar angin serta propaganda-propaganda yang bersifat half-truth dan cuba untuk menakut-nakutkan rakyat. Seperti khabar angin bahawa Voldemort mampu membunuh orang dengan hanya merenung sebetulnya terjadi kerana basilisk – ular belaan Voldemort.

Mereka mendedahkan bahawa kes-kes yang melibatkan kematian ahli sihir adalah dilakukan oleh pengikut-pengikut Voldemort iaitu Death-Eaters dan juga para penjenayah yang turut membantu dalam menjayakan agenda hitam Lord Voldemort. Potterwatch turut menggalakkan para ahli sihir berjuang membantu mempertahankan kejiranan Muggle yang tidak berkuasa dari serangan Death Eater.

Media Massa Sebagai Senjata

“Perlu diketahui bahawa Kementerian, yang bermaksud Anda-Tahu-Siapa- telah menggunakan Dementors untuk melakukan kerja kotor mereka. Setakat ini, Dementors telah dilihat membawa kesengsaraan kepada Kementerian sendiri, Kesedihan kepada Godric’s Hollow – Dan seram kepada Hogsmeade!”

Dalam marcapada yang penuh dengan tipu daya kini, media massa arus perdana telah menjadi satu senjata yang sangat berkuasa. Kita tidak boleh menafikan peranan dan kesan media massa terhadap proses sosialisasi politik di sesebuah negara. Media massa telah menjadi agen kepada prosessosialisasi politik.  Sejarah telah membuktikan bagaimana media mempunyai kuasa menaikkan dan menjatuhkan sesebuah kepimpinan yang ada, sebagai contoh pada tahun 1924 di United Kingdom, empat hari sebelum pilihan raya umum, akhbar tempatan Daily Mail telah menerbitkan surat Zinoviev yang telah dipalsukan, suatu arahan yang sepatutnya dari Moscow kepada komunis British untuk menggerakkan “sympathetic forces” dalam parti Buruh; akibatnya Parti Buruh tewas teruk dalam pilihan raya.

Di dalam keadaan yang terdesak dan memaksa, peranan media diperlukan untuk menyampaikan maklumat dan memberikan penjelasan tentang keaadan sebenar sesuatu perkara. Filem ini telah menitik-beratkan bagaimana para cendekiawan dan celik pandai telah jatuh di bawah pengaruh politik yang dikawal oleh pihak-pihak tertentu, termasuk kuasa untuk mengawal media-media dalam dunia ahli sihir. Dan bagaimana anak-anak muda, berbekalkan ilmu, kepakaran dan kemudahan yang terhad menggunakannya sebaik mungkin untuk berjuang di atas nama kebenaran.

Pepatah Melayu ada mengatakan bahawa “mata pena lebih tajam daripada mata pedang”.

Perjuangan membebaskan minda masyarakat daripada fitnah dan propaganda bukanlah sesuatu perkara yang mudah. Kerana hati di dada-dada manusia kini bagaikan telah dilanda suatu penyakit, mencintai satu keburukan walau dihidang seribu kebaikan. Namun di setiap zaman, perlunya ada para pejuang yang berjuang menegakkan kebenaran melalui media-media yang ada. Pada zaman sebelum merdeka, kelompok wartawan telah memainkan peranan yang penting dalam usaha membebaskan tanah air daripada penjajah, mereka mendukung dan menyebar luas aspirasi nasionalisme kepada seluruh masyarakat menerusi penulisan, bukan sahaja melalui laporan berita malah karya-karya fiksyen seperti novel, cerpen dan puisi.

Justeru, tidak hairanlah, apabila ramai tokoh wartawan pada zaman itu turut menempa nama dalam bidang kesusasteraan negara. Pada masa inilah lahir tokoh-tokoh wartawan seperti Abdul Rahim Kajai, Melan Abdullah (Pak Melan), Ishak Muhammad (Pak Sako) dan A. Samad Ismail (Pak Samad) juga  pendita Za’ba yang merupakan seorang pejuang tanah air yang berani mengetengahkan aspek kemunduran masyarakat Melayu pada zaman pemerintahan British melalui hasil karyanya. Tindakannya itu pernah mengundang kesangsian pihak British yang pernah mengehadkan hasil karyanya. Pelita Bahasa Melayu, Ilmu Mengarang Melayu dan Daftar Ejaan Melayu Jawi atau Rumi yang menjadi rujukan dalam penggunaan tatabahasa Bahasa Melayu merupakan antara karya yang pernah dihasilkan oleh beliau.

RUJUKAN:

– Chapter 22: (The Deathly Hallows)

– Chapter 20 (Xenophilius Lovegood)


Hikayat Hubungan Malaysia-Amerika

Saya tak minat politik. Langsunggg tak minat. Tapi sebagai graduan Hubungan Antarabangsa (IR), saya mudah “triggered” dengan komen dan pendapat di media sosial yang jahil politik antarabangsa tapi perasan bagus.

Ada yang memetik New York Times, Washington Post dan Wall Street Journal untuk mengejek lawatan PM ke Rumah Putih. Siap suruh batalkan perjumpaan. Ingat temu janji dengan pakwe makwe kamu orang ke main batal-batal.

Dulu semasa Krisis Kwangan Asia tahun 1997-98, orang US banyak mengutuk cara Malaysia menangani krisis. Naib Presiden US iaitu Albert Gore menyatakan sokongan terhadap Reformasi semasa menghadiri Persidangan APEC di KL. Tapi 4 tahun kemudian Tun M tetap melawat US pada Mei 2002. Tun M mempunyai agenda yang lebih besar iaitu anti-terorisme.

Tapi apa yang media US buat ketika itu ialah mengutuk Bush dan Tun M seperti mana mereka mengutuk Trump dan DSN hari ini. Mereka berdendam dengan Bush kerana Bush (Republican) menewaskan Gore, calon Democrat kesayangan mereka semasa pilihanraya presiden tahun 2000. Tun M dilabel sebagai “autocrat” dan “opportunist” yang guna anti-terorisme sebagai alasan untuk tujuan “political survival”. Mereka sindir Bush dan mempolitikkan perjumpaan Bush-Tun M dengan mengajukan soalan-soalan tentang “human rights”.

Pastu ada tak habis-habis dengan teori lapuk “Malaysia jadi bidak catur US”. Kalau pergi China jadi bidak catur China pula. Tak faham betul bagaimana kita boleh boleh jadi bidak catur bagi dua kuasa besar serentak.

Lagi ada yang ingat Trump nak jumpa PM pasal isu domestik Malaysia. Come on, adakah kamu orang rasa isu itu lebih penting daripada meningkatkan kerjasama ketenteraan (sebagai “deterrent” kepada China), memelihara imbangan kuasa (“maintaining balance of power”) di Asia Timur, mencegah Daesh dan memastikan pelaburan US di Malaysia berterusan? Seriously?

Saya bagi contoh bagaimana perjumpaan ini boleh “deter” China dan memelihara imbangan kuasa.

Orang selalu bising negara kita dah dijual dekat China, asal ada kerjasama ekonomi je dikatakan jual negara. Memanglah pergantungan ekonomi kepada China bukan sesuatu yang bagus, tapi pembuat dasar negara kita pun bukannya tiada “backup plan”.

Dalam menghadapi ancaman kuasa besar seperti China, negara kecil seperti kita ni ada 3 pilihan: “balancing”, “bandwagoning” atau “hedging”. “Balancing” ialah menubuhkan pakatan dengan negara seterunya, berdasarkan prinsip “the enemy of my enemy is my friend”. “Bandwagoning” ialah bertunduk kepada negara tersebut, berdasarkan prinsip “if you can’t beat the enemy, join the enemy”.

Di kalangan negara ASEAN, Thailand adalah pakar “bandwagoning”. Daripada British, Jepun, US hingga ke China, Thailand pantas menawarkan diri sebagai macai kuasa besar. Tapi kita tak mahu jadi macam itu. Kita tak nak jadi lalang yang “bandwagoning” kepada China.

Tapi pada masa yang sama, Malaysia juga tidak terus “balancing” China. Malaysia tidak menubuhkan pakatan anti-China bersama US atau sekutunya. Apa yang Malaysia buat ialah bekerjasama dengan China dalam bidang ekonomi, tapi pada masa yang sama mengambil langkah berjaga-jaga.

Itulah strategi “hedging”. Kalau guna istilah kewangan, ia umpama hubungan kita dengan China ini satu “long-term investment”: di samping mengharapkan pulangan untung jangka masa panjang, kita juga membeli “option” untuk “offset” sebarang kerugian yang mungkin berlaku.

“Option” tersebut ialah mewujudkan kerjasama ketenteraan tidak rasmi dengan US dan sekutunya. Kerjasama sebegini tidak akan “alienate” China kerana ia bersifat “informal”, tapi pada masa yang sama ia boleh memberi “countervailing effect” kepada China.
Perjumpaan US-Malaysia bertujuan memberi “signal” kepada China. US nak menunjukkan ia tidak meninggalkan Asia Tenggara seperti yang disangkakan, dan Malaysia juga ingin memberitahu China bahawa Malaysia masih berhubungan dengan US. “Signal” ini sebagai peringatan kepada China agar tidak melampaui batasan.
“Hedging” sudah lama diamalkan, boleh dikatakan bermula sejak zaman Tun M lagi. Selepas berlakunya Perang China-Vietnam tahun 1979, pembuat dasar luar Malaysia termasuk Tun M mula melihat China bakal menjadi ancaman.

Jadi, walaupun Tun M anti-Barat, Tun M tetap pergi ke US pada tahun 1984, berjumpa dengan Ronald Reagan dan menandatangani perjanjian “Bilateral Training and Consultative Group” (BITAC) yang bertujuan untuk mewujudkan “military presence” US di Malaysia.

Tahun 1994, Tun M melawat US sekali lagi, berjumpa dengan Bill Clinton dan memeterai perjanjian “Acquisition and Cross-Servicing Agreement” (ACSA). Bermula tahun 1995, US dan Malaysia mengadakan latihan ketenteraan tahunan yang bernama CARAT (“Cooperation Afloat Readiness and Training”).

Untuk apa? Untuk “deter” China yang mula menjadi agresif di Laut China Selatan semasa 1990-an. Biar China fikir 99 kali sebelum serang Malaysia dan negara-negara ASEAN. Tapi pada masa yang sama Tun M tak mahu berseteru dengan China, kerana Malaysia boleh memanfaatkan potensi ekonomi China untuk membebaskan Malaysia daripada pergantungan terhadap ekonomi US dan Jepun.

Tun M buat semua itu berdasarkan prinsip “balance of power”, bukan berdasarkan ideologi. Tun M seorang yang pragmatik dan berpandangan jauh dalam hal-hal hubungan antarabangsa, cuma sebilangan besar penyokong beliau sekarang berpandangan sempit dan suka mempolitikkan dasar luar negara.

Di zaman DSN, kerjasama keselamatan US-Malaysia diperketatkan lagi. Bermula tahun 2011, Malaysia menyertai latihan ketenteraan “Cobra Gold” yang melibatkan US, Jepun, Korea Selatan, Indonesia, Thailand dan Singapura. Pada tahun 2014 hubungan US-Malaysia dinaik taraf menjadi “Comprehensive Partnership”. Semua ini perlu kerana China menjadi semakin agresif, dan ASEAN tidak mampu untuk melawan China.
TPPA pada asalnya pun untuk mengimbangi hegemoni ekonomi China di Asia Pasifik. Sekarang TPPA tak jadi, Malaysia perlu memastikan Trump tidak mencabut pelaburan US keluar daripada Malaysia gara-gara nak “Make America Great Again”, kerana ia akan memberi peluang kepada China untuk mengukuhkan lagi dominasi ekonominya ke atas Malaysia.

Mampukah zombie politik yang berfikiran hitam/putih menghadam semua ini? Atau zombie lebih suka membaca dan memetik New York Times? Ingat, media US ni bukan saja tak cerdik politik antarabangsa, malah pentaksub Parti Democrat. New York Times menyatakan sokongan terhadap calon Democrat sejak tahun 1960, dan Washington Post buat yang sama sejak tahun 1992.

Dengan dendam mereka terhadap Trump (menewaskan Clinton), what do you expect? Sejak bila media US boleh dijadikan sebagai kayu ukur reputasi kita? Sejak bila kita perlu jadi apologetik dalam mempertahankan kepentingan negara?

Zombie politik Malaysia dan zombie orang putih ini sama je. Bagi mereka, dunia ini hanya pasal parti A lawan parti B. Hanya “human rights” dan “rule of law” sekian sekian saja yang penting. Bagi mereka, “balance of power” tak penting. Bagi mereka, anti-terorisme tak penting. Bagi mereka, “maritime security” tak penting.

Mereka sempitkan dunia dengan kemelut politik yang tak berhabisan. Berpolitik lah sampai armada China mencerobohi zon laut kita. Berpolitiklah sampai Daesh datang ketuk pintu kita. Berpolitiklah sampai kelam kabut dasar luar kita dan keselamatan kita tergadai.

Isu dalaman, biar tinggal di dalam negara. “International politics transcends local politics”. Utamakan kepentingan negara. Belajar untuk memahami rasional dasar luar negara.

*kalau rajin membaca, bolehlah rujuk artikel di bawah untuk memahami hedging:

(1) Kuik Cheng Chwee & Gilbert Rozman (2015). “Light Hedging or Heavy Hedging: Positioning between China and the United States”. Joint Korea-US Academic Studies 2015.

(2) Kuik Cheng Chwee (2008). “The Essence of Hedging: Malaysia and Singapore’s Response to a Rising China. ” Contemporary Southeast Asia.

(3) Cai Dexian (2013). “Hedging for Maximum Flexibility: Singapore’s Pragmatic Approach to Security Relations with the US and China”. Journal of the Singapore Armed Forces.
Kalau malas membaca dan rela menjadi jahil, sila tinggalkan komen “macai kuat menjilat” di bawah.

(sambung makan dedak nom nom)


Adat Perpatih Negeri Sembilan vs Adat Perpatih Minangkabau

1. Masyarakat luar, malah masyarakat Negeri Sembilan (NS) sendiri mutakhir ini seringkali beranggapan secara tidak tepat tentang Adat Perpatih. Misalnya, dengan tanggapan bahawa “Adat Perpatih berasal dari Minangkabau”

2. Sebenarnya, Adat Perpatih di Negeri Sembilan adalah unik untuk amalan seumpamanya di Negeri Sembilan dan hanya di Negeri Sembilan sahaja.

3. Amalan Adat Perpatih di Minangkabau pula adalah sebenarnya merupakan Adat Luak 50. Nombor 50 adalah bilangan ‘jurai’ di Minangkabau, sesuatu yang tiada kedapatan tentangnya di Negeri Sembilan.

4. Walaupun terdapat persamaan tentang amalan kedua adat ini tadi, tetapi perbezaannya amat jelas. Nama keduanya secara am adalah sama, ada persamaan, namun keduanya ada banyak perbezaan yang ketara.

5. Antaranya, amalan pembahagian tanah pusaka misalnya adalah sama dan masih bersifat matrilineal sama seperti Adat Perpatih di NS.

6. Namun Adat Perpatih di Minangkabau atau Adat Luak 50 tidak pula memiliki sistem Lembaga, tidak wujudnya Buapak, malah sistem pentadbiran ketua negeri di mana Undang melantik Yang DiPertuan Besar Negeri Sembilan bersandarkan undi mutlak oleh Undang Yang Empat tidak pernah wujud di Minangkabau.

7. Dari Minangkabau, ada 11 kumpulan dari sebelas kampung asalnya, datang membina hidup dan meneroka, membuka penempatan bermula dari wilayah yang kini digelar Negeri Sembilan.

8. Dahulu sebelum Negeri Sembilan wujud, jajahan sama merupakan sebahagian dari Melaka dan kemudiannya dikuasai Johor. Setelah pemutusan kuasa dari Johor, NS ditadbir sepenuhnya secara autonomi kepada lima Luak Tanah Mengandung yang diketuai Penghulu Luak dan Luak yang diketuai Undang Yang Empat. Ini sekaligus menjadikan negeri ini bebas dan mengangkat sistem rajanya yang memiliki kedaulatan sendiri.

9. Suku mendatang iaitu 11 kumpulan dari 11 kampung inilah yang membentuk 11 suku, mempersetujui pula ke atas mereka untuk digubal satu bentuk undang-undang atau adat di dalam ruang lingkup adat mereka yang kini digelar Adat Perpatih setelah mereka membuka penempatan di sini.

10. Untuk rekod, terdapat dua gelombang kehadiran suku mendatang dari Minangkabau membuka penempatan di Negeri Sembilan, menganjur dari Kelang, Melaka sehingga ke Johor.

11. Gelombang pertama adalah sebelum 1773, iaitu sebelum ketibaan Raja Melewar, mungkin sejak seawal munculnya Melaka, manakala gelombang kedua adalah selepas Raja Melewar dijemput mentadbir Luak Tanah Mengandung sehinggalah pemutusan kuasa Negeri Sembilan untuk bebas dari Johor sehinggalah mungkin lewat 1900an.

12. Resam Melayu yang berkelana, usai berpetualang menetaplah mereka membuka kawasan buat berteduh, dan menyusur air buat mereka mencari rezeki. Semakin luas dan besar keluarga, ia membentuk masyarakat.

13. Dengan msyarakat yang besar perlu ada pula undang-undang yang menjadi aturan hidup dan sosial mereka supaya mereka kekal bertamadun, maka muncullah Adat Perpatih.

14. Kecuali Suku Selemak Pahang yang memegang tampuk pentadbiran selaku Penghulu Luak Terachi (ini ada cerita menarik yang lain) Suku ke-12 iaitu Biduanda adalah satu-satunya suku yang diberikan mandat untuk memegang tampuk kuasa mentadbir semua ‘sembilan negeri’ di dalam NS (empat Luak dan lima Luak Tanah Mengandung).

15. Suku Biduanda ini diberikan keistimewaan kerana suku mendatang tadi telah bercampur, bersosial dan berkeluarga pula dengan pribumi suku orang asal Sakai, Jakun, Semang, Temuan dan Semelai yang memang telah lama menetap di atas wilayah yang kini dipanggil NS. Percampuran antara keduanya inilah mewujudkan Suku Biduanda.

16. Yang diketahui, lelakinya adalah dari suku mendatang, manakala wanita pula dari kalangan suku orang asal.

17. Ini kerana resamnya di dalam Adat Perpatih, yang berkelana adalah lelaki, dan yang mengembangbiak zuriat adalah dari nasab wanita. Salah satu sebab mengapa Adat Perpatih bercirikan matrilineal.

18. Ringkasnya, sekalipun asasnya dari Minangkabau, Adat Perpatih di Negeri Sembilan berasal dari undang-undang adat tempatan di NS setibanya masyarakat ini berkembang biak dan berzuriat di dalam wilayah adat Negeri Sembilan.

19. Tatacara dan susunan tertib bersuku ini tidak wujud di Minangkabau atau di dalam Adat Luak 50 mereka, satu lagi perbezaan ketara adat tersebut dengan Adat Perpatih di NS.

20. Jadi sekalipun ada persamaan, perbezaan keduanya amat jelas dan besar, hinggakan tidaklah boleh dikatakan sepenuhnya bahawa Adat Perpatih berasal dari Minangkabau, walaupun ada perkaitan antara duanya.

21. Malah, perkaitan Adat Perpatih di Negeri Sembilan dengan Minangkabau sebenarnya adalah sepertiga dari keseluruhan sistem Adat Perpatih itu sendiri. Selebihnya ia turut berkait dengan kerajaan Siak dan kerajaan Johor Lama.

22. Ini jelas dalam perbilangan Adat Perpatih yang berbunyi; “Bertali ke Siak, beraja ke Johor, bertuan ke Minangkabau”

*Gambar dari Tropen Museum, masyarakat Minangkabau dengan pakaian tradisi asli mereka.


Krisis Anjing Liar Di Malaysia

Serangan
anjing liar bukanlah suatu perkara yang baharu. Setiap masa berlaku keceder4an,
seseorang itu ialah mangsa kepada suatu krisis yang sangat serius tetapi kurang
ditekankan. Pengaruh Islam di Malaysia juga membuat sedikit stigma
kemasyarakatan, yang mana salahfaham mengenai status anjing diperkudakan
sebagai isu. Itulah nasib yang menimpa dua agensi kerajaan Negeri Sembilan yang
terpaksa memohon maaf selepas mengakui membvnvh lapan anjing liar.

Bagi
sesetengah organisasi, perbuatan tersebut ialah suatu kez4liman. The Star juga
memberikan sebuah paparan khas kepada seorang lelaki dari Muar bernama Anthony
Joseph yang menempelak Negeri Sembilan. Permohonan maaf kerajaan negeri ditolak
kerana amalan pemb4smian anjing-anjing liar tetap akan diteruskan “tanpa malu
atau rasa bersalah”. Situasinya begini: ancaman
terhadap masyarakat tidak sepenting nyaw4 anjing-anjing liar. Dan perkara ini ialah suatu hipokrasi yang nyata.

Apabila
berbicara tentang hipokrasi ini, kes Brianna perlu dipetik semula. Sekitar
tahun 2014, seekor anjing Rottweiler dipanah oleh seorang lelaki berbaju Melayu
dan berkopiah. Maka bertebaranlah suara-suara yang mengecam lelaki tersebut.
Segala tohmahan dan carutan dilemparkan tetapi seberapa ramai yang menyentuh
tentang isu pokok tentang anjing liar itu sendiri.

Umumnya
membvnvh anjing secara sewenang-wenangnya ialah suatu kesalahan, tiada bantahan. Namun hipokrasi yang meletakkan
kepentingan kepada nyaw4 anjing itu sendiri suatu kejutan. Dalam suatu nafas
seharusnya diakui bahawa anjing-anjing
liar ialah ancaman. Ramai dalam kalangan penunggang motosikal terutamanya
penghantar makanan mempunyai pengalaman dikejar anjing tanpa sebab pun.

Salah
satu contoh dimuatnaikkan dalam bentuk video oleh seorang pengguna bernama Omar
Hanif Ismail: https://www.facebook.com/omar.hanif.52/videos/2859389514072171/

Sudahlah
dikejar, terlanggar pula kereta. Setelah berlaku kemalangan, anjing liar
tersebut pun berakal untuk meloloskan diri. Dan menariknya, ini bukan kes pertama bagi bulan ini. Seorang
kanak-kanak di Port Dickson telah terceder4 dik0yakkan seekor anjing liar.
Mangsa juga terceder4 di bahagian leher, dimana urat nadi jika terputus boleh
menyebabkan kehilangan nyaw4 pun.

Dan betapa senyapnya para netizen yang begitu gah mengecam dalam kes Brianna. Kes yang sama juga berlaku di luar negara. Seorang kanak-kanak India berusia sama dalam keadaan kr!tikal selepas mukanya dik0yak r4bak beberapa ekor anjing. Dalam negeri  tersebut, tempoh 10 bulan ini menyaksikan laporan s3rangan anjing sebanyak 92,000 kes.

Tujuh
orang di Thiruvananthapuram terceder4 pada 30 Oktober 2019 selepas diserang
seekor anjing. Begitu juga di kampung Pandigaon, Odisha, yang mana 11 orang
digegaskan ke hospital dalam keadaan serius. Senang kata, seluruh dunia berdepan krisis yang sama. Secara tiba-tiba, tindakan
daripada pihak berkuasa boleh pula dikecam atas platform moral seolah-olah nyaw4
anjing-anjing liar ini lebih penting daripada fungsi masyarakat itu sendiri.

Najis
anjing liar boleh menyebabkan jangkitan leptospirosis dan toxocariasis kepada
manusia. Jangkitan boleh bermula jika najis ini disentuh yang bakteria memasuki
rongga hidung, kulit, mata dan mulut. Dan setiap tahun, dijangka sekurang-kurangnya
60,000 orang m4ti kerana jangkitan anjing liar, belum lagi dikira dengan
penyakit anjing gila.

Namun
golongan liberal lebih rela berkhayal dalam falasi moral bahawa anjing
seharusnya dilayan dengan penuh kasih sayang. Krisis anjing liar ini berlaku kerana pembuangan. Secara
kebiasaannya, anjing yang dibuang kemudian beranak-pinak
dan meneruskan legasi keliarannya dalam buangan. Disebabkan itulah anjing
peliharaan perlu dimandulkan terlebih
dahulu, supaya kem4tiannya dalam buangan tidak akan mencetuskan isu kronik.
Begitu juga dengan kucing sebagai contohnya, tetapi isunya tidak hangat sebab
jarang sekali kucing mencetuskan masalah seperti anjing.

Pihak
berkuasa tidak seharusnya dianiayai dengan penghapusan hak dalam menguruskan
populasi anjing. Jika begitu sayangkan anjing, disarankan seluruh masyarakat
yang boleh memelihara anjing mengambil seekor. Namun keengganan untuk menyertai
suatu perjuangan bersifatkan empati ini hanya meninggalkan satu solusi sahaja.
Dan kebenaran ialah pahit. Jika pihak berkuasa tidak boleh menghapuskan,
percayalah – rakyat sendiri akan mengambil tanggungjawab tersebut.

Dan pada masa itu, bukan anak panah yang akan dipilih. Sebaliknya, r4cun merupakan langkah mudah yang merupakan perkara biasa di luar sana. Kalau tidak percaya, sila buat temubual di kedai-kedai makan dan kenalpasti betapa traumanya pemilik kerana terlalu masak melihat kucing dan anjing liar dir4cunkan sampai m4ti dalam keadaan ng3ri. Sekurang-kurangnya pengurusan populasi dibawah pihak berkuasa lebih berempati.

RUJUKAN:

Bernama. (2019, Ogos 12). Polis bvru individu p4nah anjing sampai m4ti. Retrieved from https://www.bharian.com.my/berita/kes/2019/08/595549/polis-bvru-individu-p4nah-anjing-sampai-m4ti

Hedgpeth,
D. (2019, November 15). Woman critically injur*d in Maryland pit bull att*ck.
Retrieved from https://www.washingtonpost.com/local/public-safety/dog-sh*t-d*ad-after-attack-on-woman-in-maryland/2019/11/14/8499f0a6-06da-11ea-ac12-3325d49eacaa_story.html

Joseph,
A. (2018, September 10). K*lling will not solve the problem of str*ys.
Retrieved from https://www.thestar.com.my/opinion/letters/2018/09/10/k*lling-will-not-solve-the-problem-of-strays

Larik,
N.  (2019, September 15). Six-year-old
cr*tical after dog attack in Larkana. Retrieved from https://www.samaa.tv/news/2019/11/six-year-old-cr*tical-after-dog-attack-in-larkana/

The Star Online. (2018, September 8). Negri govt apologises for public 3uth4nasia of 8 stray dogs. Retrieved from https://www.thestar.com.my/news/nation/2018/09/08/negri-govt-apologises-for-3uth4nasia-of-stray-dogs/  Zakaria, M.K. (2019, November 15). Kanak-kanak c*der* dig*git anjing luar. Retrieved from https://www.hmetro.com.my/utama/2019/11/517587/kanak-kanak-ceder4-digigit-anjing-liar?


1 Feb World Hijab Day: Hak Wanita Untuk Menutup Aurat

Tahukah anda ?

Sejak tahun 2013, sambutan terhadap kempen mempromosikan pakaian patuh syariah diadakan di seluruh dunia setiap 1 Februari. Kempen “World Hijab Day” ini bukan sahaja menyasarkan wanita Muslim sahaja untuk berhijab menutup aurat, tetapi turut memberi peluang kepada wanita belum Muslim untuk merasai nikmat berpakaian sopan ini sehingga akan tersebar melalui trend.

Bagi sekelompok manusia, berpakaian adalah suatu bentuk kebebasan pilihan manusia tanpa boleh dipaksa-paksa oleh pihak yang lain. Mereka mendakwa pakaian menutup aurat ini adalah suatu penindasan terhadap wanita. Maka mereka menentang usaha pemakaian berhijab ini.

Namun ironinya, golongan yang memperjuangkan “hak dan kebebasan berpakaian” ini turut memaksa golongan wanita yang ingin memakai pakaian berhijab untuk membuka aurat mereka. Hipokrasi ini menyebabkan perlunya ada suatu gerakan, usaha dan kempen untuk mempertahankan golongan yang memilih untuk berhijab pula.

Memakai pakaian menutup aurat juga merupakan hak wanita Muslim untuk mereka pertahankan. Hak wanita Muslim untuk mengamalkan tuntutan agama mereka juga perlu diperjuangkan.

Di Malaysia, kempen berhijab ini perlu diperluaskan kerana kita merupakan negara majoriti Muslim. Adalah suatu perkara yang dikesali apabila wanita Muslim di Malaysia terpaksa menanggalkan hijab yang menutup aurat mereka atas apa-apa desakan atau permintaan dari mana-mana pihak.

Sebagai contoh baru-baru ini, pihak YADIM bersama NurflixTV telah memandang serius terhadap luahan hati pelakon cilik, Mia Sara Nasuha yang menyatakan ada syarikat produksi meminta beliau menanggalkan hijab bagi menjayakan sesebuah karya.

Permintaan sebegini merupakan satu perkara yang biadap kerana tidak menghormati hak pelakon tersebut untuk menutup aurat. Bahkan menurut beliau, 90% syarikat produksi yang memintanya untuk membuka aurat adalah dari syarikat produksi Muslim.

Pihak YADIM dan NurflixTV telah mengadakan forum bagi membincangkan perkara ini dan ingin dibawa ke peringkat yang lebih tinggi agar masyarakat sedar akan hal ini. Forum bertajuk, “CABARAN ARTIS BERTUDUNG : ANTARA AGAMA DAN KERJAYA” ini dihoskan oleh Diana Amir dan dibarisi ahli panel seperti Lisa Surihani, Ustazah Asni Mansur, Ustaz Raja Mukhlis al-Azhari, Ustaz Gunawan Abdul Aziz dan Ustaz Nasruddin Hassan selaku YDP YADIM.

Bagi umat Islam, isu sebegini merupakan isu yang amat sensitif. Jika di zaman Khalifah Abbasiyah dahulu, seorang wanita yang teriak menyeru nama khalifah di hujung kota kerana maruahnya ditindas oleh musuh menyebabkan berlakunya pepe-rangan. Pepe-rangan itu semata-mata untuk mempertahankan hak serta maruah seorang wanita Islam dan ketertinggian agama Islam.

Oleh itu, isu ini dibahas lanjut oleh pihak TVAlhijrah menerusi rancangan Analisis sebagai kesinambungan terhadap usaha YADIM dan NurflixTV. Rancangan yang dihoskan oleh Finaz Yunus itu menampilkan Mia Sara Nasuha sendiri serta barisan panel lain seperti Fauziah Nawi (pelakon senior), Zed Zaidi (Presiden Seniman) dan Ustaz Azhar Yahya (wakil YADIM).

Sebenarnya, ramai artis wanita kini memilih untuk memakai pakaian yang menutup aurat sebagai imej mereka yang perlu dihormati oleh semua pihak. Namun, banyak juga cabaran yang harus mereka tempuhi demi mempertahankan hak dan prinsip ini.

Sekumpulan artis Muslimah yang dikenali sebagai The Khadijahs akan turut menggerakkan Kempen Hari Hijab Sedunia ini bermula 1 hingga 14 Februari ini bagi memartabatkan wanita berhijab dalam pelbagai bidang. Semoga usaha murni mereka ini difahami masyarakat, dipandang serius dan disambut baik agar pelaksanaan pemakaian yang mengikut syariat menyebabkan negara kita menjadi barakah.

#WorldHijabDay #WomenEmpowerment #Muslimah #Nurflix #SopanStream #AdabAkhlak #Turath #Usrah #Dakwah #Hijrah #Hijab #Covid19

RUJUKAN

– https://nurfeed.com/lisa-surihani-kagum-dengan-pendirian…/

– https://nurfeed.com/cabaran-artis-bertudung-respon-raja…/


Senoi Praaq: Polis Elit Malaysia Dari Skuad Orang Asli

Semua sedia maklum baru-baru ini, negara dikejutkan dengan pemergian Sarjan Baharuddin Ramli, 54, yang terk0rb4n dan rakannya, Sarjan Norihan Tari, 39, c3d3ra parah, selepas berbalas tembakan dengan sekumpulan penyeludup, kira-kira 600 meter dari pos kawalan TS9 di Padang Besar pada Selasa lepas. Tetapi tidak ramai tahu dua pahlawan negara itu sebenarnya sebahagian daripada Batalion 3 PGA atau Senoi Praaq.

Sebelum Senoi Praaq, mengikut rancangan asal Jeneral Gerald Templer, beliau mahukan satu lagi skuadron Perkhidmatan Udara Khas (SAS) dihantar ke Semenanjung Tanah Melayu untuk membantu skuadron SAS sedia ada melawan 4nc4man k0mvnis. Tetapi hasrat beliau ditolak oleh pengarah perkhidmatan berkemungkinan tidak mahu insiden memalukan membabitkan unit SAS di Tanah Melayu terutama membabitkan Mejar ‘Mad’ Mike Calvert berulang.

Dalam kalangan pegawai dan operator SAS, Calvert amat dihormati mereka kerana sentiasa berfikir di luar kotak, mempunyai keazaman yang kuat dan bijak menilai situasi di medan pert3mpvran. Bagaimanapun, beliau juga dikenali kerana sikap panas barannya dan kaki botol. Perkara sebegini bukan sekadar mencetuskan rasa kurang senang dalam pegawai SAS tetapi juga dalam kalangan anak buahnya sendiri termasuk John Woodhouse.

Bukan sekali Woodhouse bertegang urat dengan Calvert kerana bimbang pengaruh buruknya menjejaskan disiplin skuadron SAS. Akhirnya, beliau dipanggil pulang atas alasan kesihatan pada tahun 1951. Tempatnya digantikan oleh John Sloane sambil dibantu oleh Woodhouse dan kedua-duanya berjaya memulihkan semula moral dan disiplin dalam kalangan pegawai dan operator SAS.

Justeru, Templer kemudiannya beralih kepada penubuhan sebuah unit eksperimen kecil terdiri daripada Orang Asli yang dikenali sebagai Senoi Praaq atau Orang P3r4ng dalam Bahasa Semai. Menurut penganalisis hal ehwal politik Asia Tenggara Roy Jumper, unit ini merupakan unit perisikan dan ket3nt3raan yang cekap menyerupai SAS sebelum menggantikan mereka selepas negara mencapai kemerdekaan pada 31 Ogos 1957.

Pada awalnya, Senoi Praaq merupakan sebahagian daripada projek perisikan t3nt3ra dengan tujuan memenangi hati Orang Asli dan mengelakkan mereka daripada menyertai atau menyokong gerakan k0mvnis. Kebanyakan latihan mereka diatur oleh SAS bagi membentuk unit tersebut sebagai unit separa t3nt3ra yang digeruni.

Menjelang tahun 1958, unit ini mempunyai rekod pembvnvhan tertinggi dalam kalangan pasukan keselamatan yang beroperasi di Tanah Melayu. Dengan rekod sebegini, ia mengundang rasa gerun dalam kalangan anggota Bintang Tiga. Sehinggakan satu arahan dikeluarkan sekiranya mereka bertembung dengan unit Senoi Praaq, mereka diarah berundur serta-merta daripada berlawan seperti kebiasaan.

Selepas tamat tempoh darurat pada tahun 1960, sekumpulan kecil unit ini dihantar ke Vietnam Selatan bagi membentuk Peninjau Montagnard pada tahun 1964. Ini merupakan sebahagian daripada permintaan Presiden Vietnam Selatan ketika itu, Ngo Dinh Diem pada awal tahun 60-an. Dinh Diem melihat keupayaan mereka sebagai komando dan perisik dapat membantu jentera pertahanan negara itu daripada 4nc4man Vietnam Utara.

Selain ditugaskan melatih pasukan t3nt3ra Vietnam Selatan, Senoi Praaq turut bertanggungjawab mewujudkan rangkaian perisikan yang dikenali sebagai Montagnard. Montagnard sebenarnya dibentuk di bawah Program Peninjau Gunung (MSP) yang dikendalikan oleh CIA dengan sokongan Misi Penasihat British (BRIAM). Semasa di Vietnamlah, mereka diberi gelaran Pembvnvh Senyap/Silent K1ll3r oleh agensi berkenaan.

Aktiviti mereka bagaimanapun dirahsiakan atas faktor keselamatan dan mengelak implikasi politik serta diplomatik. Ini berikutan sesetengah misi mereka ada kaitan dengan CIA terutama di Laos. Senoi Praaq kemudiannya berundur dari wilayah Pleiku berikutan situasi di Vietnam semakin buruk dan situasi k0nfr0nt4si membabitkan Malaysia-Indonesia. Kisah mereka di situ diabadikan dalam D34th Waits in the Dark: the Senoi Praaq, Malaysia’s K1ll3r Elite.

Senoi Praaq terus menjadi unit keselamatan yang berjuang mempertahankan kedaulatan tanah air daripada 4nc4man k0mvnis apabila mereka kembali mengg4n4s pada tahun 1968. Dari situ, Senoi Praaq diserap sebagai sebahagian daripada unit Polis Diraja Malaysia (PDRM) dan dinamakan sebagai Batalion 3 PGA hari ini.

Rekrut terawal Senoi Praaq dari suku Temiar mula dilatih oleh Kolonel R.O.D Noone pada tahun 1955. Pada awalnya, mereka menjadi sebahagian daripada Skuadron D SAS untuk latihan asas selama tiga bulan. Dalam tempoh tersebut, rekrut dilatih menggunakan s3nj4ta dan pelbagai kaedah pembvnvhan. Bagi rekrut-rekrut ini, kaedah-kaedah sebegini tidaklah asing bagi mereka kerana hampir sama dengan kehidupan asal mereka di hutan.

Gabungan kemahiran mereka sebagai pemburu dan penjejak dengan latihan asas yang diberi SAS membolehkan mereka menjadi mimpi ng3ri kepada kumpulan Bintang Tiga yang beroperasi di belantara Thailand hingga Johor. Di samping itu, mereka juga berupaya beroperasi lebih lama dalam hutan berbanding 4sk4r British.

Misalnya, dari segi bekalan makanan, mereka boleh memastikan bekalan yang selalunya bertahan selama tiga minggu kepada sebulan. Bagi mana-mana 4sk4r yang beroperasi di belantara tebal, perkara ini amat penting kepada mereka. Bagi memudahkan mereka berbuat demikian, pek makanan khas direka bagi membolehkan rondaan dibuat lebih lama.

Selain s3nj4ta konvensional seperti r4if4l atau s3n4pang, Senoi Praaq turut memanfaatkan s3nj4ta tradisional Orang Asli seperti penyumpit dan damak ber4cvn semasa memburu pengg4n4s k0mvnis. Mereka boleh menghendap dan memburu pihak musuh selama berhari-hari di sebalik semak-samun yang tebal. Dan sekiranya kumpulan musuh terlalu ramai, ia boleh digunakan sebagai samaran untuk melepaskan diri.

Dari segi pengambilan ahli, pada peringkat awal, wujud rasa curiga dalam kalangan pegawai British sama ada ahli-ahli Senoi Praaq ini boleh dipercayai atau tidak. Tambah Jumper, mereka dipandang sedemikian berikutan pembabitan mereka dengan pihak k0mvnis atau dianggap pengecut. Disebabkan persepsi salah ini, sebarang usaha mengembangkan Senoi Praaq sebagai unit separa t3nt3ra cuba dihalang pada peringkat awal.

Begitupun, usaha lobi Noone berhasil kerana beliau merasakan dengan lebih ramai ahli Senoi Praaq direkrut, ia bakal memudahkan usaha menjauhkan Orang Asli daripada dipengaruhi Bintang Tiga. Atas sebab inilah, kekuatan unit tersebut diperkasakan dan digunakan untuk memujuk Orang Asli menolak fahaman k0mvnisme.

Ini dapat dilihat pada tahun 1960 apabila Senoi Praaq dihantar ke Selatan Thailand untuk memburu seorang pemimpin k0mvnis bernama Soo Ah Chye. Bagi membantu usaha pemburuan, unit ini mendampingi lebih 3,000 Orang Asli di kawasan berkenaan. Selain memburu Ah Chye, mereka juga memujuk pengg4n4s k0mvnis yang bersembunyi di hutan ketika itu agar meletak s3nj4ta dan menyerah diri.

Seperti mana-mana ahli unit keselamatan khas yang beroperasi di Tanah Melayu ketika itu, anggota Senoi Praaq perlu menjalani tapisan ketat dari segi keselamatan dan melepasi keperluan fizikal. Syarat penyertaan juga bersifat asas seperti berupaya mengangkat berat seberat 60 paun melepasi kawasan bukit-bukau.

Tidak ramai orang tahu Jabatan Hal Ehwal Orang Asli (JHEOA) sebelumnya berperanan sebagai program perisikan t3nt3ra British di kawasan pedalaman Tanah Melayu dengan tujuan memenangi hati dan minda Orang Asli. Senoi Praaq pada dasarnya merupakan sayap ket3nt3raan JHEOA yang bertindak mendapatkan maklumat penduduk sebagai tukaran kepada bantuan perubatan dan makanan.

Selepas eksperimen ini dianggap berjaya, SAS melatih lagi 160 orang rekrut untuk membentuk dua skuadron terbaru Senoi Praaq. Senoi Praaq disusun mengikut organisasi pasukan SAS – empat skuadron terdiri daripada empat unit peronda atau satu seksyen dengan kekuatan 25 orang. Skuadron sebegini diberi maklumat peta sesebuah kawasan dalam tempoh beberapa hari tanpa diberi tekanan minimum.

Berikutan peranan mereka semakin penting, tidak hairanlah mengapa misi bersama pasukan Cawangan Khas (SB) juga semakin bertambah. Bagi memenuhi tuntutan tugas yang semakin bertambah, 80 orang ahli ditambah sekaligus membolehkan Senoi Praaq mempunyai tiga skuadron dan beroperasi dengan bebas pada tahun 1956. Selepas diserap ke dalam PDRM pada 8 Februari 1968, kekuatan Senoi Praaq ditambah lagi kepada dua batalion dengan kekuatan seramai seribu orang.

Lantaran mereka mendapat latihan daripada SAS, tidak hairanlah taktik dan doktrin pasukan khas itu menjadi ikutan Senoi Praaq. Tidak seperti unit-unit khas lain, Senoi Praaq beroperasi secara eksklusif di kawasan belantara. Pada peringkat awal, unit ini mengikut unit infantri biasa yang beroperasi di kawasan Ops Bamboo yang dikenali sebagai Bamboo Ops Area (kawasan bukit-bukau dan gunung-ganang Tanah Melayu).

Jumper menambah, berikutan kecekapan mereka beroperasi dalam hutan, kadang-kadang wujud rasa kecewa dalam kalangan mereka kerana diberi had semasa mengadakan operasi bersama. Untuk mengelak perkara ini bertukar menjadi isu serius dan lobi daripada Noone sendiri, Senoi Praaq diberi lampu hijau untuk beroperasi secara bersendirian.

Ada ketikanya, unit ini bekerjasama dengan SB dalam membentuk rangkaian perisikan yang panjang. Dua t3nt3ra akan mengiringi seorang pegawai ke lokasi di mana kawasan petempatan Orang Asli wujud dan berada berhampiran dengan kawasan itu dengan harapan mengumpul maklumat tentang pergerakan k0mvnis.

Untuk mengelak identiti mereka diketahui penduduk, ahli Senoi Praaq menyamar sebagai penduduk kawasan berhampiran. Hasil percampuran mereka menyaksikan lebih banyak maklumat diraih sebelum dihantar kembali kepada markas untuk tindakan seterusnya. Kerjasama ini juga yang menjadi pemangkin kepada kewujudan skuadron ketiga Senoi Praaq.

Yang pasti, terdapat dua figura yang memberi impak besar kepada Senoi Praaq. Pertama, Noone yang mempunyai latar belakang Perisikan Ket3nt3raan (MI) tidak henti-henti melobi unitnya sama ada dalam kalangan ahli politik atau pegawai t3nt3ra.

Selain itu, beliau juga merangka strategi memenangi hati dan minda Orang Asli, membina hubungan baik dengan mereka dan gigih berusaha memastikan mereka mencapai matlamat. Sementara Mohamed Ruslan Iskandar Abdullah pula merupakan komander terakhir British yang mengetuai Senoi Praaq.

Sebelum menyertai unit itu, beliau merupakan pemimpin Pasukan Sukarelawan Operasi Khas (SOVF) dan ingin melihat lebih banyak aksi bersama unit barunya itu. Di samping itu, Ruslan juga seorang yang bermotivasi tinggi, sukakan cabaran dan berinovatif. Sisi ini membolehkan beliau membawa lebih banyak penambahbaikan kepada unit tersebut.

Hari ini, walaupun 4nc4man k0mvnis sudah tiada, khidmat Senoi Praaq terus dikekalkan demi menjaga keselamatan negara terutama di kawasan sempadan selain menyertai misi mencari dan menyelamat orang yang hilang dalam hutan. Salah satu daripadanya ialah misi pencarian remaja Ireland-Perancis yang hilang, Nora Anne Quoirin di Negeri Sembilan pada Ogos tahun lepas.

RUJUKAN:

Bernama. (2020). CIA gelar Senoi Praaq ‘Silent K1ll3r’. Berita Harian. https://www.bharian.com.my/berita/nasional/2020/11/758691/cia-gelar-senoi-praaq-silent-k1ll3r

Abd Rahman, Shamsul Afkar. (2013). HISTORY OF SPECIAL OPERATIONS FORCES IN MALAYSIA. NAVAL POSTGRADUATE SCHOOL MONTEREY, CALIFORNIA.


Manusia-Manusia Ketika Wabak Dalam Drama Zombie Korea, Kingdom

Dalam drama The Kingdom ni, punca bagi penularan satu-satu pandemik ni macam-macam dan kompleks.

Ada pihak berkepentingan menaja pembuatan dan penyebarannya tapi bukan niat dia senjata biologi tu capai tahap pandemik macam Cho Hak Ju, bila dah luar kawalan dia terpaksa berpatah arang menyeluk pekasam.

Ada pihak tak berkepentingan tapi terdesak dan didesak untuk bersubahat macam An Hyeon taegam dia terpaksa bersetuju dengan Cho taegam sebab nak mematahkan se-rangan Jepun. Dia ni orang ingat dia hero Pe-rang Jepun.

Ada pihak dia tak sengaja menjadi pencetus kepada rantaian pandemik macam Yeong Shin, niat dia hanya nak bagi makan rakyat yang kebuluran tanpa tahu keadaan makanan yang diberi tercemar.

Ada pihak dia tak tahu menahu terus jadi mangsa rantaian sebab kebuluran memaksa mereka makan apa saja iaitu rakyat kebanyakan. Depa ni yang paling terjejas sebab jahil tak tahu nak buat apa, akhirnya depa jadi macam ya’juj (yang memamah) dan ma’juj (yang dimamah).

Dalam pada itu kita ingat Cho taegam tu dah habis jahat dah, kuku besi, rupanya jahat dia ada prinsip iaitu buat apa saja untuk kekal berkuasa tapi demi keselamatan negara. Yang bapak segala jahat adalah Permaisuri yang menggunakan pandemik untuk menjadi orang paling berkuasa demi nafsu peribadi.

Dia akhirnya sanggup bu-nuh Cho taegam bapak dia sendiri bila bapak dia tahu komplot sebenar dia. Dia inilah jadi punca pandemik tersebut sampai ke Hanyang (Seoul) dan menyusun rancangan untuk ditularkan kembali setelah ia dihapuskan.

Apa yang paling penting pada waktu genting sedemikian bukan lagi percaturan politik dan kesilapan lampau, tapi kebijaksanaan dan iltizam bagaimana untuk menamatkan pandemik tersebut, ini nilai yang kita dapat daripada watak Raja Muda Lee Chang dan patriot yang lain termasuk peranan para sarjana negara yang menjadi tonggak kerajaan berpandukan ajaran sebenar Guru Meng Tse, Confucius.

Ramai yang dibelenggu kesilapan lampau menolak ketepi perasaan ego dan apologetik dan tampil untuk membetulkan keadaan sehingga sanggup mengorbankan nyawa mereka. Semua orang akan mati, dan ramai orang mati dalam keadaan tersebut, tapi kita boleh memilih keadaan yang bagaimana kita hendak mati sama ada kematian yang penuh bermakna ataupun mati katak.

Kisah ini juga memberikan kepada kita satu kepercayaan bahawa hanya orang orang yang lurus dan sedia berkorban tadi itu akan berjaya mewarisi pemerintahan tanah air mereka manakala yang berkomplot akhirnya akan musnah dimakan hasil kerja tangan mereka sendiri, ibarat senjata makan tuan.


Kisah Anjing Yang Menjadi Datuk Bandar

Kadangkala orang ramai memang sudah bosan dengan politik. Calon parti mencanangkan sesuatu. Selepas menang, lain pula dibuatnya. Sebab itulah ada parti mencalonkan seekor babi untuk menjadi Presiden Amerika Syarikat, sampai meminta akses taklimat keselamatan lagi.

Ketika itu rakyat membenci Parti Democratic kerana penglibatan Amerika Syarikat di Vietnam, yang ironinya disambung Richard Nixon daripada Republicans.

Dalam sejarah Amerika Syarikat, bukan babi sahaja yang dicalonkan parti politik. Suhu geopolitik pada masa Nixon mungkin terlalu panas, untuk dibandingkan dengan sekarang.

Zaman yang lebih tenang ini tidak menghalang segelinti rakyat untuk mencalonkan anjing ke tampuk pentadbiran.

Memperkenalkan Maximus Mueller II

California ialah negeri yang sangat kaya di Amerika Syarikat. KDNK negeri ini mencecah AS$3.2 trilion. Jika keluar daripada Amerika Syarikat, tentu sekali California ialah ekonomi kelima terbesar dunia.

Di bahagian selatan, terdapat sebuah komuniti bebas iaitu Idyllwind, Pine Cove dan Fern Valley. Ketiga-tiga komuniti ini tidak mempunyai pihak berkuasa tempatan. Penduduk Idyllwind ingin mengubahkan realiti ini.

Mereka mahukan seorang Datuk Bandar, sekalipun belum cukup syarat kelayakan.

Pada tahun 2012, Idyllwind mendapat idea menarik. Untuk meningkatkan kesedaran orang ramai tentang kebajikan haiwan, mereka mendapatkan perhatian calon Datuk Bandar paling layak bernama Max.

Beliau merupakan seekor anjing baka Golden Retriever yang sangat berkaliber dalam bidang kepimpinan, cuma kaki ras.uah saja sebab terima semua hadiah diberikan.

Idyllwind masih menjalankan proses demokrasi, mencalonkan 14 ekor anjing dan dua ekor kucing. Akhirnya Max menang pilihan raya tersebut tetapi meninggal dunia setahun kemudian.

Tempoh pemerintahan Max digantikan seekor anjing bernama Maximus Mueller II pula.

Sama seperti pendahulunya, Mueller juga asyik menerima ras.uah seperti manisan dan apa-apa makanan. Cuma ahli politik ini sangat murni, kerana takkan menerima wang. Mungkin khuatir dihidu pihak pemantau seperti IRS.

Setiap hari Maximus Mueller II akan mengunjungi orang ramai di Idyllwind. Seperti biasa, beliau akan menghadiri majlis pembukaan penting dan menyertai perarakan tahunan kota. Apabila Mueller sibuk, tugasan rasmi akan diambil alih sepupunya sama ada Mitzi atau Mikey… jelas sekali nepotisme.

Minnesota Tidak Mengaku Kalah

Pelantikan seekor anjing sudah bukan keanehan di Amerika Syarikat. Minnesota yang terletak berhampiran dengan sempadan Canada ada sebuah bandar yang pernah memilih seekor anjing baka Great Pyrenees sebagai Datuk Bandar, kali ini menewaskan Richard Sherbrook dengan majoriti besar.

Kemenangan Duke membuka jendela baharu dalam politik kota Cormorant. Sekalipun tewas, Sherbrook membuat ucapan penting dalam kariernya – “tidak pelik yang dia (Duke) akan menjalankan amanah mewakili komuniti. Saya akan menyokong beliau 100 peratus. Dia suka sukan. (Jadi) dia akan memelihara kota ini.”

Masalahnya Sherbrook sendiri mengundi Duke semasa pilihan raya. Dan Duke mengangkat sumpah buat tempoh satu tahun di hadapan penyokong kental, pada bulan Ogos 2014.

Beliau memenangi tiga pilihan raya berturut-turut, sekali gus mempertahankan kedudukannya sebagai Datuk Bandar Cormorant… yang mempunyai populasi 12 orang sahaja.

Pemerintahan Duke berakhir pada tahun 2018, apabila beliau bersara daripada medan politik untuk menumpukan perhatian pada kehidupan peribadinya pula.

Setahun kemudian, Duke meninggal dunia akibat penyakit yang tidak diumumkan.

Sehingga hari ini Cormorant mengenang pengalaman indah apabila dipimpin oleh jiwa lembut yang menyayangi semua orang.

Sama seperti Maximus Mueller, Duke juga menerima sog.okan berbentuk manisan dan makanan – jangan sesekali wang kerana itu ialah huluran yang kotor.

Walaupun nampak bodoh dan janggal, pelantikan Max dan Duke sebenarnya membuka mata orang ramai tentang pemuliharaan spesis.

Benar, anjing jauh sekali sebuah spesis yang mengalami kepµpµsan secara menyeluruh.

Tetapi ini juga tidak mengubahkan realiti bahawa anjing selamba dibuang terutamanya pada zaman COVID-19 ini.

Apa-apa jua haiwan peliharaan ialah amanah yang mesti digalas seperti keluarga sendiri. Max dan Duke membuktikan bahawa anjing pun boleh menjadi Datuk Bandar.

Persoalannya, apa yang menghalang kita sebagai manusia untuk berjaya dalam hidup?


Sejarah The Wall Dalam Game Of Thrones

Benteng pertahanan yang dibangunkan daripada paduan ais ini dibina sekitar tahun 8000 SM oleh Brandon the Builder setelah Perang ‘War of the Dawn’ yang bertujuan untuk melindungi tujuh empayar bersekutu daripada serangan puak gasar (Wildlings) dan tentera mitos White Walker.

Mengikut catatan George RR Martin di dalam bukunya ‘A Song of Ice and Fire’, benteng ini berketinggian hampir 213 meter, selebar 91 meter dan berkepanjangan hampir 482 kilometer ini mampu menahan pelbagai serangan daripada musuh yang datang dari luar benteng. Ketinggian benteng ini tidak mampu dicapai oleh sesiapa sahaja, bahkan panahan anak-anak panah musuh tidak mampu untuk melukakan pengawal yang berkawal di atas benteng tersebut.

Benteng ini dilengkapi dengan menara pengawal utama sebanyak tiga buah iaitu:

1. Shadow Tower (benteng barat).2. Eastwatch-by-the-Sea Tower (benteng utara).3. Castle Black (benteng tengah).

Menara/pos yang lain adalah, Westwatch-by-the-By-the-Bridge, Sentinel Stand, Greyguard, Stonedoor, Hoarfrost Hill, Icemark, The Nightfort, Deep Lake, Queensgate, Oakenshield, Woodswatch-by-the-Pool, Sable Hall, Rimegate, The Long, Barrow, The Torches dan Greenguard.

Antara ketiga-tiga menara ini, menara Castle Black adalah pusat kekuatan pertahan dan menara ini juga sering diincar oleh pasukan musuh kerana kedudukannya yang terlalu terbuka dalam medan peperangan.

Pasukan pengawal atau tentera yang menjaga benteng ini dikenali sebagai The Nightwatch yang bersumpah untuk taat setia berjuang bermati-matian mempertahankan benteng tersebut. Pemimpinnya pula dikenali sebagai Lord Commander of the Watch.

Benteng ini pernah diserang oleh pasukan bersekutu Wildlings pimpinan King-Beyond-the-Wall iaitu Raja Mance Rayder dalam perang ‘Battle of Castle Black’ pada tahun 301 M. Pasukan bersekutu Wildlings dikalahkan oleh pengawal Nightwatch dengan bantuan angkatan pasukan tentera dari Raja Stannis Baratheon. Tetapi Raja Stannis meninggal dunia dalam pertempuran ini akibat luka yang parah dan dibunuh secara langsung oleh bekas pengawal diraja, Raja Renly Baratheon iaitu Brienne of Tarth.

Benteng ais yang megah ini akhirnya hancur diserang oleh pasukan White Walkers pimpinan Night King dalam pra-perang ‘Winter Is Coming’.

Jadi, begitulah berakhirnya sejarah fiksyen Benteng Ais Utara yang terdapat di dalam drama bersiri ‘Game of Thrones’. Ya, fiksyen sahaja, bukan wujud betul pun benteng ais ini melainkan hanya wujud di dalam imaginasi pengikut fanatik Flat-Earth yang dikatakan Antartika adalah benteng ais mengelilingi Bumi.


Herod Agrippa: Raja Judah Terakhir Yang Memiliki Seluruh Wilayah Palestin

Herod Agrippa yang dilahirkan sebagai Marcus Julius Agrippa merupakan anak kepada Aristobulus IV dengan isterinya Berenice, serta cucu kepada Raja Herod Yang Agung. Baginda dinamakan sempena nama Marcus Vipsanius Agrippa, negarawan Rom yang terkenal. Baginda adalah Raja Judah yang terakhir memerintah wilayah yang hampir sama besarnya dengan Wilayah Herod Yang Agung dan dapat menggunakan gelaran Raja setelah pakcik-pakciknya yang mentadbir sebelumnya tidak dapat menggunakan gelaran tersebut.

Pada Tahun 11 SM, Herod Agrippa dilahirkan. Namun begitu, ibubapa Herod Agrippa dihukum bunuh pada Tahun 7 SM. Herod Agrippa yang berusia 3 tahun ketika itu dihantar ke istana Rom oleh Datuknya, Raja Herod Yang Agung. Kaisar Tiberius sangat menyayangi Herod Agrippa dan menempatkan Agrippa bersama anaknya, Drusus. Herod Agrippa seorang lelaki yang suka bermewah-mewahan dan boros dalam perbelanjaan. Semasa perkahwinannya dengan Cyprus, Herod Agrippa telah menghabiskan semua duitnya dalam majlis yang gilang-gemilang dan dikurniakan 5 orang anak. Setelah Drusus meninggal dunia, Agrippa yang dibelenggu hutang terpaksa meninggalkan Rom dan belayar ke Kubu Istana Malatha yang terletak di Selatan Judah. Herod Agrippa hampir membunuh diri kerana tidak dapat menangung hutang keliling pinggang dan bankrupsi.

Tidak lama kemudian, Herod Agrippa kembali ke Tiberias setelah kakaknya, Herodias berkahwin dengan Herod Antipas. Agrippa dikurniakan pangkat sebagai aedile (penyelenggara bangunan) dan mendapat sedikit bayaran. Tidak lama kemudian, Herod Agrippa berselisih faham dengan pakciknya, Herod Antipas dan akhirnya beliau terpaksa bergerak ke Syria. Gabenor Rom di Syria ketika itu ialah Flaccus. Abangnya, Aristobulus juga tinggal di Syria dan sangat kenal dengan masalah kewangan Agrippa. Herod Agrippa cuba mendapatkan kepercayaan Flaccus, namun abangnya membongkarkan perancangan Herod Agrippa dalam permainan duit dengan orang-orang Damaskus untuk kedudukan dalam penjawatan kehakiman, serta membocorkan kegiatan Herod Agrippa kepada Flaccus, Flaccus terus memutuskan sebarang hubungan dengan Herod Agrippa.

Pada Musim Bunga dalam Tahun 36 M, Herod Agrippa tiba di Kota Pelabuhan di Galilee dan bercadang untuk kembali ke ibukota Rom dan bertemu dengan Kaisar Tiberius. Herod Agrippa yang kehabisan duit telah mengarahkan seorang hambanya untuk berhutang sebanyak 20,000 drachma daripada pengusaha ladang mendiang ibunya. Apabila pemberi pinjam itu mengetahui Agrippa yang mahu meminjam, 2,500 drachma dipotong untuk bayaran hutang lamanya. Sebelum Herod Agrippa berjaya mendapatkan kapal untuknya ke Alexandria (Mesir), dia ditahan oleh tentera Rom dari Jamnia kerana hutang sebanyak 300,000 daripada perbendaharaan diraja Rom. Agrippa berjanji akan membayarnya pada keesokan hari. Namun, pada malam hari, Agrippa mencuri kapal dan belayar senyap-senhyap ke Alexandria. Di Alexandria, Herod Agrippa merayu kepada aristokrat Yahudi, Alexander sebanyak 200,000 drachma. Alexander yang bertugas sebagai Alabarch (Pegawai Hal Ehwal Kastam) tidak mahu meminjamkan wang kepada Agrippa, tetapi dia memberikan pinjaman kepada isteri Agrippa, Cyprus. Dia memberikan pendahuluan sedikit untuk pelayaran sahaja ke Petuoli, Itali dan memberikan semua pinjaman tersebut apabila sampai di sana kelak, supaya Agrippa tidak membazirkan wang tersebut sebelum sampai ke destinasinya. Setelah tiba di Petuoli, isteri dan anak-anaknya pulang semula ke Judah.

Setelah tiba di Itali, Agrippa aturkan pertemuannya dengan Kaisar Tiberius di Pulau Capri. Namun begitu, pertemuan ini dibatalkan oleh Kaisar Tiberius setelah berita Herod Agrippa lari dari membayar hutang diraja. Dia dihalang daripada berjumpa maharaja selagi hutang tidak diselesaikan. Agrippa berjumpa dengan Antonia, ibu kepada Claudius dan berjaya mendapatkan pinjaman melebihi hutangnya. Herod Agrippa berjaya membayar hutang diraja Rom dan situasi ini membolehkan Herod Agrippa berjumpa dan berkhidmat semula di bawah Kerajaan Rom. Tiberius memberikan Herod Agrippa tanggungjawab menjaga dan mengajarkan cucunya, Tiberius Gemellus yang berusia 16 tahun ketika itu. Setelah itu, Agrippa berjaya mendapatkan pinjaman sejumlah 1 juta drachma daripada hamba Kaisar Tiberius dan menyelesaikan hutangnya terhadap Antonia. Baki wang tersebut digunakan untuk merapatkan diri dengan Caligula yang berusia 23 tahun pada ketika itu.

Herod Agrippa memohon Caligula untuk membantu kewangannya yang teruk dibelenggu hutang. Namun begitu, Caligula hanya dapat membantu jika dia menjadi Kaisar Rom. Agrippa menyokong penuh Caligula merampas kuasa dan menaiki takhta Rom. Kata-kata Agrippa ini didengari oleh pembantu Tiberius, lalu dia dipenjarakan.

Pada Tahun 37M, Kaisar Tiberius mangkat, lalu Caligula menaiki takhta Rom. Herod Agrippa dibebaskan dan dikurniakan wilayah pakciknya, Herod Philip yang meninggal dunia pada Tahun 34M. Wilayah Batanea, Gaulanitis, Trachonitis, Paneas dan Lysanias menjadi sebahagian daripada wilayahnya. Agrippa masih menetap di ibukota Rom sehingga tahun 38M. Pada awal musim panas, Caligula menghantar Agrippa ke Alexandria dalam misi diplomasi kerana Gabenor Flaccus tidak dapat menghentikan protes anti-semitik di Mesir. Agrippa mengahwinkan anaknya, Berenice dengan Marcus, anak kepada Alexander yang membantu kewangannya sebelum ini dan protes dapat dihentikan.

Seterusnya, Herod Agrippa pulang ke kerajaannya di Batanea dengan gelaran Raja Herod Agrippa. Ketika itu, sebahagian wilayahnya telah dikuasai oleh penjahat. Pekerjaan pertama Agrippa ialah memerangi golongan penjahat ini dan menguasai semula wilayahnya. Herodias yang mengetahui adiknya telah menaiki takhta sebagai “Raja Yahudi” telah menghasut suaminya, Herod Antipas untuk berjumpa dengan Caligula bagi mendapatkan gelaran tersebut daripada Agrippa. Pada Tahun 39M, Herod Antipas telah belayar ke Rom untuk menuntut takhta tersebut daripada Caligula. Namun begitu, Herod Agrippa telah mengetahui niat jahat pakciknya (merangkap abang iparnya) telah pergi ke Rom dan membongkarkan hubungan Antipas dengan Sejanus, pengkhianat yang telah membunuh abangnya Nero dan Drusus sebelum dihukum mati pada Tahun 31M dan Antipas juga mempunyai hubungan yang baik dengan Kerajaan Parthia, musuh tradisi Rom. Mendengarkan perkhabaran tersebut, Caligula menjadi berang dan melucutkan jawatan Tetrarch daripada Herod Antipas, semua harta bendanya dirampas dan dibuang le Lyon, Perancis. Isterinya Herodias diberi pilihan untuk bercerai atau menerima nasib yang sama seperti Antipas. Namun Herodias setia dengan Antipas dan memilih hidup dalam buangan bersama suaminya. Caligula memberikan wilayah Herod Antipas iaitu Galilee dan Perea kepada Herod Agrippa dan wilayahnya bertambah besar.

Pada Tahun 40M, orang-orang Rom tidak berpuas hati dengan penduduk yahudi yang tidak menghormati kekaisaran Rom dan menghantarkan bantahan kepada Kaisar Caligula kerana orang Yahudi tidak mendirikan patung emas Caligula sebagai Tuhan seperti di wilayah Rom yang lain. Caligula melantik Petronius sebagai Legate Syria dan diberikan tugas untuk mendirikan patung emas Caligula di Baitul Maqdis. Sesiapa yang menghalang akan dibunuh atau dijual sebagai hamba. Semasa Petronius sampai ke Kota Ptolemais dengan tiga ketumbukan (legion) tentera Rom dan tentera Syria yang sangat ramai, berpuluh ribu orang Yahudi berhimpun di Ptolemais untuk memohon Petronius membatalkan hasrat mereka mendirikan patung pagan Rom. Protes yahudi dengan bilangan yang sangat ramai juga berlangsung sepanjang Petronius bergerak dari Ptolemais ke Galilee dan Tiberias selama 40 hari. Petronius terpaksa menangguhkan pembinaan berhala Caligula di Jerusalem.

Dalam masa yang sama, Herod Agrippa mengadakan jamuan yang gilang gemilang di Rom serta menjemput Caligula ke jamuan tersebut. Dalam jamuan itu, Herod Agrippa memohon Caligula tidak mendirikan berhala dirinya di Baitul Maqdis. Kagum dengan keberanian Herod Agrippa, Caligula menghantar surat kepada Petronius untuk tidak mendirikan patung dirinya jika belum berbuat demikian jika Petronius belum mendirikannya. Petronius membalas surat tersebut dengan mengatakan bahawa mereka belum mendirikan patung tersebut. Caligula menjadi berang dan menyuruh Petronius bunuh diri di atas kelewatannya menyelesaikan tugasan.

Namun begitu, pada awal Tahun 41M, Caligula mangkat dibunuh dan Claudius ditabalkan menjadi kaisar yang baharu. Herod Agrippa memainkan peranan yang sangat besar dalam pertabalan tersebut dan Claudius mengurniakan Wilayah Judah dan Samaria kepada Herod Agrippa menjadikan Wilayahnya hampir sama dengan wilayah datuknya, Herod Yang Agung. Oleh kerana ribut yang melanda, surat terakhir Caligula kepada Petronius sampai selepas kemangkatannya dan Petronius terselamat daripada hukuman membunuh diri. Claudius mengeluarkan dua peraturan khas; mengutuk tindakan Caligula dan mengesahkan perlindungan Rom terhadap Hak Beragama orang Yahudi.

Herod Agrippa kembali ke Baitul Maqdis sebagai Raja Yahudi. Baginda sangat berhati-hati dalam mendalami adat istiadat agama yahudi serta mengeluarkan duit untuk membayar nazar kaum Yahudi. Di samping itu, baginda sangat menggemari kepercayaan Yahudi Ortodoks serta membaca Kitab Taurat bagi menunjukkan kealimannya. Baginda cuba mengambil hati orang yahudi dengan sebaiknya. Baginda membuat pengecualian cukai perumahan dan dengan kerjasama Petronius, baginda membersihkan sinagog-sinagog daripada patung atau gambar Caligula yang dipasang oleh orang-orang Rom di Palestin. Baginda juga membina tembok baharu di Baitul Maqdis namun pembinaan kubu dihentikan untuk menjaga hati Claudius. Herod Agrippa juga perlu menjaga hati kekaisaran Rom. Baginda membangunkan Kota Berytus (Beirut di Lubnan) sebagai Kota Yunani yang hebat dan menyiapkan jaringan aqueduk di Palestin.

Tindakan Herod Agrippa menjadikannya seorang Raja yang disayangi oleh masyarakat Yahudi. Namun begitu, sekta keagamaan Yahudi telah bergelumang dengan penyelewengan demi penyelewengan. Keadaan ini menyebabkan golongan Hawari yang terdiri daripada 12 orang pendakwah (dipanggil apostles) yang bermula di Galilee semakin meluas pengaruh mereka dalam membersihkan Palestin daripada penyelewengan orang yahudi. Tindakan ini tidak disenangi oleh para Rabbi Yahudi (Pharisee) dan menyebabkan Raja Herod Agrippa menekan golongan Hawari dan penganut ajaran baharu iaitu Agama Kristian (Nasrani). Pada Tahun 44 M, Herod Agrippa telah menghukum bunuh seorang golongan Hawari iaitu Ya’kob (Apostle James, anak Zebedee) dan memenjarakan ketua Hawari yang bernama Sim’on Bar Yona (Apostle Simon Peter). Herod Agrippa adalah musuh kepada agama Kristian.

Pada tahun yang sama, Herod Agrippa menyediakan keraian di Caesarea Maritima untuk meraikan Kaisar Claudius yang hadir ke sana. Dalam keraian itu, Agrippa yang berusia 54 tahun meninggal dunia dengan kesakitan yang sangat dahsyat selepas dia mengakui dirinya disamakan dengan Tuhan apabila diseru oleh kaumnya. Dalam Kitab Perjanjian Baharu (New Testament), Herod Agrippa mati dimakan oleh cacing selepas malaikat menghentamnya kerana tidak memuji Tuhan selepas disembah oleh kaumnya.

Selepas kemangkatan Herod Agrippa, anaknya Herod Agrippa II yang berusia 17 Tahun menjadi Raja Yahudi terakhir dalam dinasti Herod. Namun begitu, Claudius membawanya ke Rom kerana baginda masih mentah dalam pentadbiran dan melantik Cuspius Fadus sebagai Procurator Judah.

Rujukan:

Josephus, F. (Kemaskini 2017), Antiquities of The Jews, Translated by William Whiston, Project Gutenberg (kemaskini terakhir pada 9 Ogos 2017), Utah, Project Gutenberg Literary Archive Foundation

http://www.jewishencyclopedia.com, The unedited full-text of the 1906 Jewish Encyclopedia, dilayari pada 13 November 2018.

Herod Agrippa I (Kemaskini 2016), http://www.livius.org/articles/person/herod-agrippa-i/, dilayari pada 14 November 2018.

Michael K. Olmsted (2017), Herod Agrippa I: A Zealous King, Formation, Smyth & Helwys Publishing inc.
A.J.M. Kropp (2013), Crowning the Emperor an unorthodox image of Claudius, Agrippa I and Herod of Chalkis, Syria Archaelogy, Open Edition Journal